hotchpotch/miracl-hf-unified huggingface dataset:
มุขหน้าต่าง
มุขหน้าต่าง หรือ มุขหน้าต่างเหลี่ยม () คือบริเวณหน้าต่างที่ยื่นออกไปจากตัวสิ่งก่อสร้างที่ทำให้เกิดบริเวณของห้องที่เป็นโค้งหรือเหลี่ยมที่ยื่นออกไปเหมือน “อ่าว” จากตัวกรอบโครงสร้างของสิ่งก่อสร้าง ส่วนที่ยื่นออกไปอาจจะเป็นสี่เหลี่ยม หรือ ทรงหลายเหลี่ยม หรือ ครึ่งวงกลม มุมที่นิยมใช้กันตรงเหลี่ยมก็ได้แก่ 90, 135 และ 150 องศา มุขหน้าต่างมักจะพบในสถาปัตยกรรมวิคตอเรีย และมานิยมกันมากในคริสต์ทศวรรษ 1870
การใช้หน้าต่างดังกล่าวทำให้มีความรู้สึกว่าห้องกว้างใหญ่ขึ้น และ ช่วยให้มีแสงส่องเข้ามาในห้องได้มากขึ้น และ ให้มุมมองภายนอกอาคารที่กว้างขึ้นกว่าหน้าต่างที่ราบกับผนังตามปกติ
หาด
หาด หรือ ชายหาด คือที่ลาดลงไปในน้ำหรือบริเวณที่ตื้นเขินเป็นเนินอยู่กลางน้ำ โดยมากเป็นเนินทราย มักมีการเปลี่ยนแปลงรูปร่างอยู่เสมอ (transient feature) จึงเป็นสภาพแวดล้อมที่มีการเปลี่ยนแปลงอยู่เสมอ (dynamic environment)หาดทั่ว ๆ ไป ส่วนใหญ่มักมีรูปร่างคล้ายพระจันทร์ครึ่งเสี้ยว
แนช
แนช (; ) หรือ ชาร์ลี () เป็นตัวละครจากเกมสตรีทไฟท์เตอร์ เป็นตัวละครที่สามารถเลือกมาต่อสู้ได้ครั้งแรกในเกมสตรีทไฟท์เตอร์ซีโร่ภาคแรก และมีเรื่องราวที่กล่าวถึงอดีตที่เกี่ยวของกับตัวเขาในสตรีทไฟท์เตอร์ II แนชเป็นนายทหารอากาศชาวสหรัฐ เขามีจุดมุ่งหมายที่จะโค่นองค์กรชาโดลู มีบทบาทสำคัญในภาคซีโร่ และภาคเกมต่อสู้ข้ามฝั่ง ที่ต้องทำศึกกับตัวละครจากมาร์เวลคอมิกส์อยู่หลายภาค
แนช มีท่าไม้ตาย คือ โซนิคบูม และ ซัมเมอร์ซอลท์คิก และมีซูเปอร์คอมโบ คือ โซนิคเบรก
แนชได้รับการอ้างถึงครั้งแรกในสตรีทไฟท์เตอร์ II ซึ่งเป็นเพื่อนร่วมศึกของไกล์ แนชได้สละชีวิตตนเองเพื่อเข้าต่อสู้กับเวก้า แต่ไม่ประสบความสำเร็จ เขาได้ถูกเวก้าสังหารลงอย่างเหี้ยมโหด ส่งผลให้ไกล์ ซึ่งเป็นเพื่อนรักเกิดความแค้น จึงเข้าร่วมการแข่งขันเวิลด์ทัวร์นาเมนท์โดยมีวัตถุประสงค์ที่จะกำจัดเวก้าลงในเวลาต่อมา และในซูเปอร์สตรีทไฟท์เตอร์ II X ได้มีฉากที่ไกล์มาเยี่ยมหลุมฝังศพของแนชด้วยเช่นกัน
แนชได้เป็นตัวละครที่สามารถนำมาต่อสู้ได้ในเกมสตรีทไฟท์เตอร์ ซีโร่ ซึ่งเป็นเหตุการณ์ก่อนที่สตรีทไฟท์เตอร์ II จะอุบัติขึ้น ในโครงเรื่องของภาคซีโร่นี้ แนชได้เป็นแชมเปี้ยนศิลปะป้องกันตัวของสหรัฐอเมริกามาสองปีซ้อน ซึ่งมีการบันทึกสถิติโดยเคน และแนชยังเป็นผู้สอนเทคนิคการต่อสู้บางส่วนให้กับไกล์ ในภายหลัง แนชได้รับมอบหมายในการตามล่าเวก้ารวมทั้งเปิดโปงความลับขององค์กรชาโดลูให้แก่กองทัพสหรัฐ ในฉากจบของเขา เมื่อทำการกำจัดเวก้าลงแล้ว เขาก็ไม่คาดคิดมาก่อนเลยว่าเวก้าจะสามารถฟื้นขึ้นมาทำร้ายเขาได้อีกครั้ง
ตัวละครดังกล่าวได้รับการตอบรับในเกณฑ์ที่ดีจากนักวิจารณ์และแฟน ๆ ของซีรีส์ ใน ค.ศ. 2008 ดี.เอฟ.สมิธ แห่งเว็บไซต์ไอจีเอ็นได้จัดให้แนชอยู่ในอันดับ 16 ของตัวละครยอดนิยมอันดับต้นใน"สตรีทไฟท์เตอร์" และตัวละครนี้ยังได้รับการจัดให้อยู่ในอันดับที่ 26 ของตัวละครยอดนิยมอันดับต้นของ"สตรีทไฟท์เตอร์" โดยพอล เฟอร์ฟารี แห่งเว็บไซต์ยูจีโอใน ค.ศ. 2010 ในปีเดียวกันนี้ แชมป์เกมสตรีทไฟท์เตอร์ทวีปยุโรปอย่างไรอัน ฮาร์ต ได้จัดให้แนชเป็นตัวละครสตรีทไฟท์เตอร์ยอดเยี่ยมอันดับสิบ
ในเกมฉบับภาษาอังกฤษ จะใช้ชื่อว่า "ชาร์ลี (Charlie)" รวมถึงตัวละครนี้ ได้ปรากฏตัวในภาพยนตร์ฮอลลีวูดเรื่อง "สตรีทไฟท์เตอร์ภาคเดอะเลเจนท์ออฟชุนลี" โดยใช้ชื่อว่า "ชาร์ลี แนช" (นำแสดงโดย คริส ไคลน์) และเนื้อเรื่องกำหนดว่ามีแฟนสาวเป็นชาวไทยซึ่งมีชื่อว่า "มายา" ซึ่งมีบทบาทอยู่ในเนื้อเรื่องหลายตอน
วัดเชิงท่า (ลพบุรี)
วัดเชิงท่า เป็นวัดในจังหวัดลพบุรี ตั้งอยู่ในตำบลท่าหิน อำเภอเมืองลพบุรี จังหวัดลพบุรี
วัดเชิงท่า เป็นวัดตั้งอยู่ริมแม่น้ำลพบุรีฝั่งตะวันออก วัดเชิงท่าจึงมีอายุนานไม่น้อยกว่าสามร้อยปี กล่าวกันว่าเดิมชื่อวัดท่าเกวียนด้วยเป็นท่าของเกวียนลำเลียงสินค้าขนลงมาที่ท่าน้ำในบริเวณวัดแห่งนี้ ก่อนที่จะลำเลียงลงเรือส่งไปยังที่อื่นๆพื้นที่ของวัดเชิงท่าตั้งขวางหน้าพระราชวังคือ พระนารายณ์ราชนิเวศน์ ด้านที่หันหน้าสู่แม่น้ำ ลพบุรีเกือบครึ่งด้าน จึงชวนให้สันนิษฐานว่า วัดเชิงท่าน่าจะสร้างก่อนพระราชวัง และนับได้ว่าวัดเชิงท่า จึงเป็นวัดที่สำคัญทางประวัติศาสตร์และศิลปกรรมแห่งหนึ่งที่เชิดหน้าชูตา สร้างความงามสง่าทางศิลปวัฒนธรรมให้กับจังหวัดลพบุรีมาโดยตลอด
ซึ่งปัจจุบันมีพระครูสุธรรมโฆษิต (ปิยชัย ปภาโส) เป็นเจ้าอาวาส
วัดเชิงท่าเป็นวัดที่อยู่ริมแม่น้ำลพบุรี ที่มีประวัติความเป็นมาที่ยาวนาน ซึ่งแสดงถึงอารยะธรรมที่เรียบง่ายของยุคในสมัยก่อน มีบ้านเรือนและสิ่งปลูกสร้างมากมายที่ตั้งอยู่ริมแม่น้ำจังหวัดลพบุรีจึงได้ดำเนินการสร้างสถานที่แห่งใหม่ล่าสุดของจังหวัดลพบุรีในขณะนี้ นั่นคือ ตลาดน้ำลพบุรี ที่ตั้งอยู่หน้าวัดเชิงท่า จะมีชาวบ้านนำสินค้าทั้งอุปโภคและบริโภคต่างๆของตนมาวางจำหน่ายอยู่บนเรือพายของตนมากมาย ซึ่งจะเป็นสถานที่ท่องเที่ยวสำหรับต้อนรับนักท่องเที่ยวที่เดินทางมาเที่ยวจังหวัดลพบุรีทั้งชาวไทยและชาวต่างประเทศ นอกจากที่เที่ยวชมโบราณสถาน และเที่ยวชมสถานที่ท่องเที่ยวที่ต่างๆของลพบุรีซึ่งตั้งอยู่ไม่ไกลจากวัดเชิงท่ามากนัก ได้มีโอกาสเที่ยวชมวัดเชิงท่า ชมพิพิธภัณฑ์หอโสภณศิลป์ วัดเชิงท่า และได้ชมวิถีชีวิตของชาวบ้านในระแวกนี้ และยังสามารถจับจ่ายซึ้อของฝากจากจังหวัดลพบุรี ของที่ระลึกและสินค้าคุณภาพต่างๆมากมาย ซึ่งจะมีกิจกรรมทุกวันเสาร์-อาทิตย์ โดยมีพิธีเปิดโครงการนี้เมื่อ 13 มีนาคม 2553 เป็นต้นมา
คาวเบล
คาวเบล () เป็นเครื่องดนตรีประเภทเครื่องกระทบ พัฒนามาจากกระดิ่งผูกคอวัว () ที่ใช้ผูกคอวัวเพื่อส่งเสียงให้คนเลี้ยงรู้ตำแหน่ง
คาวเบลใช้ตีด้วยไม้กลอง นิยมใช้เล่นกับดนตรีซัลซา ที่เป็นที่นิยมเล่นประกอบการลีลาศแถบละตินอเมริกา และยังใช้เป็นอุปกรณ์ส่วนหนึ่งของกลองชุดอีกด้วย
สถาปัตยกรรมบาโรกแบบอังกฤษ
สถาปัตยกรรมบาโรกอังกฤษ () เป็นคำที่ใช้กันอย่างหลวมๆ ที่อาจจะหมายถึงวิวัฒนาการของสถาปัตยกรรมอังกฤษที่เกิดขึ้นพร้อมกับการวิวัฒนาการของสถาปัตยกรรมบาโรกบนแผ่นดินใหญ่ยุโรประหว่างเพลิงไหม้ครั้งใหญ่ในลอนดอน ค.ศ. 1666 (1666) และ สนธิสัญญาอูเทร็คท์ที่ลงนามกันในปี ค.ศ. 1713
การวิวัฒนาการของสถาปัตยกรรมบาโรกอย่างแพร่หลายบนแผ่นดินใหญ่ยุโรปในคริสต์ศตวรรษที่ 17 โดยเฉพาะในเยอรมนีและฝรั่งเศส แทบจะไม่มีผลแต่อย่างใดต่ออังกฤษในสมัยการปกครองของรัฐผู้พิทักษ์ และ สมัยฟื้นฟูราชวงศ์ครั้งแรก ในช่วงสิบปีตั้งแต่การเสียชีวิตของอินิโก โจนส์ในปี ค.ศ. 1652 และ การไปเยือนปารีสของคริสโตเฟอร์ เร็นในปี ค.ศ. 1665 อังกฤษก็แทบจะไม่มีสถาปนิกระดับดี ฉะนั้นก็จึงไม่เป็นที่น่าประหลาดใจถึงสาเหตุที่อิทธิพลของสถาปัตยกรรมของแผ่นดินใหญ่ยุโรปที่แทบจะไม่ปรากฏเท่าใดนักในอังกฤษ
ลักษณะสถาปัตยกรรมบาโรกแบบอังกฤษเป็นลักษณะที่อยู่ภายใต้อิทธิพลของคริสโตเฟอร์ เร็น ซึ่งเป็นลักษณะสถาปัตยกรรมที่แตกต่างจากที่ทำกันบนแผ่นดินใหญ่ยุโรป ตรงความแจ่มแจ้งของการออกแบบ และ แนวโน้มที่ออกไปทางสถาปัตยกรรมคลาสสิก หลังจากที่เกิดเพลิงไหม้ครั้งใหญ่ในลอนดอน ในปี ค.ศ. 1666 คริสโตเฟอร์ เร็นก็ได้รับจ้างให้สร้างวัดใหม่ด้วยกันทั้งสิ้น 53 วัดที่ลักษณะบาโรกออกมาในรูปของโครงสร้างที่มีพลัง (dynamic structure ) และมุมมองที่สลับซับซ้อน งานชิ้นสำคัญที่สุดของคริสโตเฟอร์ เร็นคือการสร้างมหาวิหารเซนต์พอล (ค.ศ. 1675-ค.ศ. 1711) ที่มีโดมใหญ่คล้ายกับโดมของวัดขนาดใหญ่ในฝรั่งเศสและอิตาลี ลักษณะสถาปัตยกรรมอันยิ่งใหญ่เป็นการผสานระหว่างสถาปัตยกรรมพาลเลเดียนของอินิโก โจนส์กับสถาปัตยกรรมร่วมสมัยของภาคพื้นยุโรปได้อย่างเหมาะเจาะ
แม้ว่าเร็นจะสร้างสิ่งก่อสร้างที่ไม่ใช้สถาปัตยกรรมทางศาสนา แต่คฤหาสน์ชนบท แบบบาโรกที่แท้จริงหลังแรกออกแบบโดยวิลเลียม ทัลแมนที่คฤหาสน์แช็ทสเวิร์ธที่เริ่มสร้างในปี ค.ศ. 1687 ที่มาของลักษณะของสถาปัตยกรรมแบบบาโรกดังว่ามาจากจอห์น แวนบรูห์ และ นิโคลัส ฮอคสมอร์ ซึ่งทั้งสองคนต่างก็มีความสามารถในการสร้างทฤษฎีสถาปัตยกรรมของตนเอง แต่ก็ยังชอบที่จะทำงานไล่ตามหลังกันโดยเฉพาะในการสร้างคาสเซิลฮาวเวิร์ด (ค.ศ. 1699) และ วังเบล็นไฮม์ (ค.ศ. 1705)
แม้ว่าคฤหาสน์ทั้งสองจะมีลักษณะที่เทอะทะหรือออกไปในเชิงโอ่อ่าตามมุมมองของสถาปัตยกรรมอิตาลี แต่ลักษณะที่ดูหนาหนักและใหญ่โตจนเกินกว่าควรเป็นสิ่งที่ต้องตาสาธารณชนในอังกฤษ คาสเซิลฮาวเวิร์ดเป็นคฤหาสน์ที่สร้างอย่างวิจิตรโอ่อ่า (flamboyant) ที่ประกอบด้วยหอโดมที่ไม่ต่างไปจากสถาปัตยกรรมที่อาจจะพบในเดรสเดน หรือ มิวนิค แต่วังเบล็นไฮม์เป็นสิ่งก่อสร้างที่ดูหนักแน่นกว่าโดยการใช้หินขนาดใหญ่ ประตูโค้ง และซุ้มทางเข้าที่ใหญ่ที่กลายเป็นสิ่งที่เด่น
งานชิ้นสุดท้ายของเซอร์จอห์น แวนบรูห์คือคฤหาสน์ซีตันเดอลาวาลฮอลล์ (ค.ศ. 1718) เป็นคฤหาสน์ที่มีขนาดย่อม แต่มีลักษณะทางสถาปัตยกรรมที่เป็นเอกลักษณ์ และรูปทรงการออกแบบที่เด่น แต่จะอย่างไรก็ตามสถาปัตยกรรมบาโรกก็มิได้เป็นสถาปัตยกรรมที่เป็นที่นิยมกันเท่าใดนักในอังกฤษ
ซิตี้กรุปเซ็นเตอร์
ซิตี้กรุปเซ็นเตอร์ () เป็นตึกระฟ้าที่สูงที่สุดแห่งหนึ่งในนครนิวยอร์ก รัฐนิวยอร์ก ประเทศสหรัฐอเมริกา ตึกนี้ตั้งอยู่บนถนนสตรีท 53 ระหว่างเล็กซิงตันอเวนู และอเวนู 3 กลางเขตแมนฮัตตัน มีความสูงทั้งหมด 279 เมตร (915 ฟุต) มีจำนวนชั้น 59 ชั้น ตึกแห่งนี้ยังมีลักษณะภูมิทัศน์ที่โดดเด่นและสวยงามสำหรับเมืองนิวยอร์ก ซึ่งมียอดตึกที่มีความชันถึง 45 องศา และยังมีฐานตึกที่มีลักษณะเป็นเสาขนาดใหญ่ค้ำไว้ พื้นที่ภายในตัวตึกส่วนที่เป็นสำนักงานมีทั้งหมด 120,000 ตารางเมตร (1,300,000 ตารางฟุต) สาเหตุที่ก่อสร้างให้ดาดฟ้าตึกเอียงถึง 45 องศานั้น เพื่อใช้ประโยชน์สำหรับการติดตั้งแผงเซลล์แสงอาทิตย์
ซิตี้กรุปเซ็นเตอร์ได้รับการออกแบบโดยสถาปนิกชาวอเมริกันชื่อ ฮิวจ์ สทับบินส์ เริ่มก่อสร้างเมื่อ ค.ศ. 1974 (พ.ศ. 2517) และเปิดทำการเมื่อ ค.ศ. 1977 (พ.ศ. 2520) ปัจจุบันเจ้าของตึกแห่งนี้คือบริษัทบอสตันพรอเพอร์ทีส์ และตึกนี้ยังเป็นตึกที่สูงที่สุดในบรรดาตึกที่มีชื่อเกี่ยวข้องกับซิตี้กรุปอีกด้วย
ราชมงคลเกมส์ ครั้งที่ 27
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 27 (ราชมงคลตะวันออกเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 29 มกราคม - 5 กุมภาพันธ์ พ.ศ. 2554 ณ มหาวิทยาลัยเทคโนโลยีราชมงคลตะวันออก จังหวัดชลบุรี และสนามกีฬาสถาบันพลศึกษา วิทยาเขตชลบุรี
ในการแข่งขันกีฬาราชมงคลตะวันออกเกมส์ กำหนดจัดการแข่งขันกีฬา 13 ชนิด ได้แก่ ฟุตบอล ฟุตซอล วอลเลย์บอล บาสเกตบอล เซปักตะกร้อ แบดมินตัน เทนนิส เทเบิลเทนนิส เปตอง ว่ายน้ำ วอลเลย์บอลชายหาด กรีฑา และลีลาศ
สัญลักษณ์ประจำการแข่งขัน มีส่วนประกอบ 4 ส่วน ได้แก่
ปลาการ์ตูน พันธุ์ส้มขาว เพศผู้ ชื่อ "น้ำหนึ่ง" และปลาการ์ตูน พันธุ์มะเขือเทศ เพศเมีย ชื่อ "น้ำใจ" เป็นปลาที่มีสีสันสวยงาม น่ารัก โดยธรรมชาติปลาการ์ตูนจะอยู่ร่วมกับดอกไม้ทะเล ที่ถึงแม้ว่าดอกไม้ทะเลจะมีเข็มพิษแต่กลับไม่ทำอันตรายต่อปลาการ์ตูน ทำให้ปลาการ์ตูนอาศัยอยู่ได้อย่างปลอดภัย เปรียบเสมือนว่า การอยู่ร่วมกัน ทำกิจกรรมร่วมกันของนักศึกษาที่ไม่ว่าจะมาจากต่างภูมิภาค ต่างถิ่น ต่างครอบครัว ต่างวัฒนธรรมแต่ก็สามารถจะใช้ชีวิตร่วมกัน แบ่งปัน รู้รัก รู้อภัย มีความเป็นมิตรผูกพันซึ่งกันและกันได้เป็นอย่างดี
การแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 27 ใช้สนามแข่งขันทั้งสิ้น 3 แห่ง ได้แก่
สรุปผลการแข่งขัน
แคลเซโดนี
แคลเซโดนี () เป็นแร่รัตนชาติซึ่งจัดอยู่ในประเภท ควอตซ์ มีลักษณะเป็นผลึกรวมซ่อนรูป (Cryptocrystalline) ของซิลิกา มีความวาวแบบแก้วและแบบยางสน มีหลากหลายสี แต่ที่พบมากที่สุดคือ สีขาว-เทา สีเทาน้ำเงิน หรือสีน้ำตาลจนถึงดำ
แคลเซโดนีเกิดได้หลากหลายประเภท แร่รัตนชาติหลาย ๆ ตัวนั้นจริง ๆ แล้วจัดว่าเป็นแคลเซโดนีประเภทหนึ่งเช่นกัน ซึ่งมีหลากหลายตัว ดังนี้
เซบาสเตียโน แซร์ลิโอ
เซบาสเตียโน แซร์ลิโอ (, ออกเสียง) (6 กันยายน ค.ศ. 1475 - ราว ค.ศ. 1554) เป็นสถาปนิกของยุคแมนเนอริสม์ชาวอิตาลีของคริสต์ศตวรรษที่ 16 งานชิ้นสำคัญของชาญเซบาสเตียโน แซร์ลิโอก็ได้แก่การเป็นผู้นำทีมงานอิตาลีในการสร้างพระราชวังฟงแตนโบลในฝรั่งเศส แซร์ลิโอมีส่วนในการวางรากฐานของลำดับสถาปัตยกรรมคลาสสิกในศาสตรนิพนธ์ “"I sette libri dell'architettura"” หรือ “"Tutte l'opere d'architettura et prospettiva"”
เซบาสเตียโน แซร์ลิโอผู้เกิดเมื่อวันที่ 6 กันยายน ค.ศ. 1475 ที่เมืองโบโลนยา, ประเทศอิตาลี เดินทางไปยังกรุงโรมในปี ค.ศ. 1514 ไปทำงานในห้องงานสถาปัตยกรรมของบันดาสซาเร เปรุซซิจนกระทั่งการตีกรุงโรมแตก (ค.ศ. 1527) ซึ่งทำให้งาสถาปัตยกรรมต่างๆ ต้องมาหยุดชะงักลง แซร์ลิโอก็เช่นเดียวกับเปรุซซิที่เริ่มงานอาชีพโดยการเป็นจิตรกรมาก่อน ตั้งแต่ปี ค.ศ. 1527 แซร์ลิโอก็ไปตั้งถิ่นฐานอยู่ที่เวนิสจนกระทั่งต้นคริสต์ทศวรรษ1540 แต่ก็ไม่มีผลงานอะไรที่ดีเด่นที่เวนิส
งานศาสตรนิพนธ์เล่มแรกปรากฏในเวนิสในปี ค.ศ. 1537 ชื่อ “"Regole generali d'architettura"” () หรือที่รู้จักกันว่าเป็นหนังสือเล่มที่สี่ของแซร์ลิโอแม้ว่าจะเป็นเล่มแรกที่ได้รับการตีพิมพ์ เพราะเป็นหนังสือเล่มที่สี่ของศาสตรนิพนธ์ที่แซร์ลิโอตั้งใจจะทำด้วยกันทั้งหมดเจ็ดเล่ม แต่ก็ไม่ได้เขียนเสร็จ แบบจำลองด้านหน้าของคริสต์ศาสนสถานของแซร์ลิโอเป็นงานที่ออกแบบให้เป็นแบบคลาสสิกที่ใช้สร้างเป็นด้านหน้าของสิ่งก่อสร้างที่มีเพดานทางเดินกลางสูงขนาบด้วยช่องทางเดินกลางที่ต่ำกว่า ซึ่งเป็นด้านหน้าของสิ่งก่อสร้างที่เป็นสถาปัตยกรรมแบบกอธิค ที่ใช้ในการสร้างเป็นครั้งแรกที่บาซิลิกาซานตามาเรียโนเวลลาโดยลีออน บาตติสตา อัลเบอร์ติราวปี ค.ศ. 1458
งานเขียนของแซร์ลิโอสร้างความสนใจให้แก่พระเจ้าฟรองซัวส์ที่ 1 จนพระองค์ทรงเรียกตัวให้มายังฝรั่งเศส โดยเป็นผู้ให้คำแนะนำเกี่ยวกับการสร้างและการตกแต่งพระราชวังฟงแตนโบล ที่พระเจ้าฟรองซัวส์ทรงรวบรวมทีมงานช่างฝีมือและช่างออกแบบมาจากอิตาลีจำนวนหลายคน นอกจากงานหลวงแล้ว แซร์ลิโอก็ยังรับงานจ้างอื่นๆ ด้วยแต่ที่ยังคงเหลืออยู่ให้เห็นคือชาโตอองซี-เลอ-ฟรองซ์ที่สร้างราวปี ค.ศ. 1546 ในเบอร์กันดี
แซร์ลิโอเสียชีวิตราวปี ค.ศ. 1554 หลังจากที่ใช้ชีวิตในปีสุดท้ายที่ลิยงในฝรั่งเศส
งานสำคัญของแซร์ลิโอที่ไว้เป็นอนุสรณ์ก็ยังคงเป็นงานศาสตรนิพนธ์เกี่ยวกับสถาปัตยกรรม แซร์ลิโอเป็นผู้ริเริ่มการใช้ภาพที่มีคุณภาพสูงในการประกอบคำอธิบาย ศาสตรนิพนธ์ห้าเล่มได้รับการพิมพ์เป็นช่วงๆ มาตั้งแต่ปี ค.ศ. 1537 แซร์ลิโอมาเขียนเพิ่มอีกเล่มหนึ่งนอกไปจากที่วางแผนไว้แต่เดิม ที่มาได้รับการตีพิมพ์ที่ลิยงในปี ค.ศ. 1551 และอีกเล่มหนึ่งหลังจากที่เสียชีวิตไปแล้ว 
Treatises on line: http://architectura.cesr.univ-tours.fr/Traite/Auteur/Serlio.asp?param=en
เฮง เฮง เฮง
เฮง เฮง เฮง เป็นละครโทรทัศน์ประเภทซิตคอม ผลิตโดย บริษัท เดอะ วัน เอ็นเตอร์ไพรส์ จำกัด หรือ ฝ่ายบริหารละครโทรทัศน์และซิทคอม สถานีโทรทัศน์ช่องวัน อำนวยการผลิตโดย ถกลเกียรติ วีรวรรณ กำกับการแสดงโดย นพพร กำธรเจริญ และ เสกสรร สิงอุไร บทโทรทัศน์ โดย อภิศรา วงศร, ชวนนท์ สารพัฒน์,วรรณถวิล สุขน้อย และ กรณิภา ดวงมุสิทธิ์ ออกอากาศครั้งแรกทางสถานีโทรทัศน์สีกองทัพบกช่อง 7 ทุกวันเสาร์ เวลา 11.00 น.- 11.45 น. เริ่มออกอากาศวันที่ 19 มกราคม พ.ศ. 2545 ถึงเดือน ตุลาคม พ.ศ. 2549 ต่อมาได้ย้ายไปออกอากาศทาง สถานีโทรทัศน์ไทยทีวีสีช่อง 3 ทุกวันเสาร์ เวลา 9.45 น.- 10.30 น. เริ่มออกอากาศ ปี พ.ศ. 2549 ถึงวันที่ 29 สิงหาคม พ.ศ. 2558
ตั้งแต่เดือนตุลาคม พ.ศ. 2558 ซิทคอม เฮง เฮง เฮง ได้ย้ายมาออกอากาศทาง ช่องวัน หลังจากสิ้นสุดการออกอากาศตามระยะเวลาที่ขอต่อไว้เพิ่มเติมที่ช่อง 3 โดยเริ่มออกอากาศทางช่องวัน ทุกวันเสาร์ เวลา 11.00 น. - 12.00 น. เริ่มออกอากาศวันที่ 3 ตุลาคม พ.ศ. 2558 - ปัจจุบัน และตั้งแต่วันที่ 5 มีนาคม พ.ศ. 2559 เป็นต้นไป เฮง เฮง เฮง ได้ย้ายเวลามาออกอากาศ เป็นทุกวันเสาร์ เวลา 10.00 - 11.00 น. เช่นเดียวกับ ผู้กองเจ้าเสน่ห์
และในวันที่ 25 มิถุนายน 2559 สำหรับละครเฮง เฮง เฮงจะเป็นการออกอากาศครั้งสุดท้ายโดยให้เหตุผลเดียวกับบางรักซอย 9 และ นัดกับนัด
คุณครูครับ
"คุณครูครับ" เป็นเพลงที่ขับร้องโดยจุฑาภัทร เหล่าธรรมทัศน์ หรือน้องพลับ แต่งเนื้อร้องโดยจักราวุธ แสวงผล เป็นเพลงที่บรรจุอยู่ในอัลบั้ม "พลับ" (พ.ศ. 2545) เป็นเพลงสุดท้ายที่อัดในอัลบั้ม มีเนื้อหาเกี่ยวกับเด็กนักเรียนคนหนึ่งที่กำลังจะสารภาพครูว่าทำแจกันแตก แต่เล่าเรื่องในลักษณะแบบป่าล้อมเมือง ค่อย ๆ หว่านล้อมชักแม่น้ำทั้งห้า ก่อนจะเข้าประเด็นในที่สุด มิวสิกวิดีโอเพลงนี้มีเนื้อเรื่องตรงกับเนื้อเพลง คนที่รับบทบาทครูในมิวสิกวิดีโอคือ เยาวลักษณ์ ไตรสุรัตน์ มิสไทยแลนด์ยูนิเวิร์ส ประจำปี 2546
เพลงนี้ถูกนำมาทำใหม่ในเวอร์ชันภาษาลาว โดยกลุ่มดนตรีสัญชาติลาวที่มีสมาชิก 6 คนที่ชื่อวง เซลล์ โดยใช้ชื่อเพลงว่า "สาวครูเอ้ย" ซึ่งบรรจุอยู่ในอัลบั้ม "แซว" และ "Sanamluang Connects"
ไฮเดิร์น
ไฮเดิร์น (; ) เป็นตัวละครจากเกมเดอะคิงออฟไฟท์เตอร์ส โดยปกติจะอยู่ในสังกัดทีมอิคาริ โดยมี คลาร์ค และราล์ฟ เป็นสมาชิกในทีม นอกจากนี้ ไฮเดิร์นยังมีบุตรสาวบุญธรรมชื่อ เลโอนา ซึ่งเข้ามีบทบาทของเกมในภายหลัง
แปดปีก่อนการแข่งขันเดอะคิงออฟไฟท์เตอร์ส '94 จะเริ่มขึ้น ไฮเดิร์นในวัย 34 ปีเพิ่งได้รับการเลื่อนตำแหน่งจากความดีความชอบด้านการใช้ศิลปะการต่อสู้และทางกลยุทธ์ โดยการจัดงานครั้งนี้จัดขึ้นที่ฐานในประเทศบราซิล ที่มีภรรยาและบุตรสาวเข้าร่วมในพิธีครั้งนี้ด้วย ต่อมา โอเมกา รูกัลสามารถจับตำแหน่งของไฮเดิร์น รูกัลได้ทำการถล่มฐานรวมทั้งสังหารหน่วยบริการลับไปห้าสิบรายที่เข้าขัดขวาง ในขณะที่ไฮเดิร์นรีบกลับจากการปฏิบัติหน้าที่ รูกัลก็เสียดวงตาข้างขวา เขาจึงคิดว่าจะทำการสังหารภรรยาและเด็กแทน ด้วยศักดิ์ศรีของไฮเดิร์น เขาจึงพัฒนารูปแบบการต่อสู้ของตนเอง รวมไปจนถึงระดมทหารรับจ้างซึ่งมีชื่อว่าอิคาริ วอริเออร์ส ตั้งแต่นั้นเป็นต้นมา ไฮเดิร์นได้ตามล่ารูกัลเพื่อล้างแค้นให้กับคนรักที่เสียชีวิตไป
ก่อนการแข่งขันเดอะคิงออฟไฟท์เตอร์ส เขาได้พบกับเลโอนาซึ่งเป็นเด็กหญิงผู้รอดชีวิตคนสุดท้ายของหมู่บ้านที่ถูกทำลาย ไฮเดิร์นรับเธอมาอยู่ในอุปการะ แรกเริ่มเดิมทีเขาห้ามเธอในการฝึกฝนอบรมวิชาใด ๆ เนื่องจากเข้าใจว่าเธอชอบในเรื่องของความอ่อนโยน จึงปฏิเสธที่จะมอบตำแหน่งใด ๆ แก่เธอ เพราะต้องการปกป้องเธอไม่ให้ได้รับอันตรายจากสนามรบ
ท่าไม้ตายของไฮเดิร์น ได้แก่ สแลชชิงแฮนด์, คัทติงออรา, คัทติงโปรเจกต์ไทล์ และแอบซอร์บไลฟ์ ส่วนงานอดิเรกของเขา คือการสะสมโครงเหล็ก และตกปลา
"ไฮเดิร์น" เป็นตัวละครที่ปรากฏตัวครั้งแรกในเกม อิคาริ วอริเออร์ส () ซึ่งเป็นเกมตู้ ให้บริการช่วงปี ค.ศ. 1986 โดยบริษัท SNK
อาสนวิหารเวียน
อาสนวิหารเวียน () หรือชื่อทางการคือ อาสนวิหารนักบุญมอริซแห่งเวียน () ปัจจุบันเป็นโบสถ์โรมันคาทอลิก ในอดีตเคยมีฐานะเป็นอาสนวิหาร ที่ตั้งอยู่ที่เมืองเวียน ในจังหวัดอีแซร์ ประเทศฝรั่งเศส อาสนวิหารเวียนเป็นอาสนวิหารที่อุทิศแด่นักบุญมอริซ
เดิมอาสนวิหารเป็นที่ทำการของบิชอปของมุขมณฑลเวียน และต่อมาของอัครมุขมณฑลเวียน และภายหลังถูกยุบไปตามข้อตกลง ค.ศ. 1801 ระหว่างจักรพรรดินโปเลียนกับสมเด็จพระสันตะปาปาปิอุสที่ 7 โดยไปเพิ่มตำแหน่งของบิชอปแห่งลียงให้เป็นบิชอปแห่งลียง-เวียน (ค.ศ. 1822–2006) และตั้งแต่ปี ค.ศ. 2006 ก็ย้ายไปขึ้นกับบิชอปแห่งเกรอนอบล์ ผู้กลายเป็นบิชอปแห่งเกรอนอบล์-เวียน
อาสนวิหารเป็นแบบสถาปัตยกรรมกอทิกที่สร้างต่อเนื่องกันมาเป็นเวลานานตั้งแต่ ค.ศ. 1052 มาจนกระทั่งถึง ค.ศ. 1533 อาสนวิหารมีลักษณะเป็นบาซิลิกาที่มีทางเดินสามทางและไม่มีมุขหรือแขนกางเขน ตัวอาสนวิหารยาว 315 ฟุต กว้าง 118 ฟุต และสูง 89 ฟุต สิ่งที่เด่นที่สุดคือด้านหน้าที่สูงเด่นขึ้นมาอย่างสง่างามเหนือแม่น้ำโรน แต่ประติมากรรมที่ตกแต่งด้านหน้าได้รับความเสียหายอย่างหนักจากการทำลายโดยชาวโปรเตสแตนต์ในปี ค.ศ. 1562 ในช่วงสงครามศาสนาของฝรั่งเศส
อาสนวิหารเวียนได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1840
จุฑาภัทร เหล่าธรรมทัศน์
จุฑาภัทร เหล่าธรรมทัศน์ เกิดเมื่อวันที่ 9 มิถุนายน พ.ศ. 2535 เป็นนักร้องชาวไทย มีพี่สาว 1 คน ศึกษาที่โรงเรียนฮาร์โรว์อินเตอร์เนชันนอลสคูล ได้เล่นละครเวทีเรื่อง "บัลลังก์เมฆ" ของถกลเกียรติ วีรวรรณ ซึ่งก็ได้ชักชวนให้ออกอัลบั้มเพลง ได้ไปทดสอบที่บริษัทอาราทิสต์แล้วผ่าน จึงได้ออกอัลบั้ม มีผลงานอัลบั้มแรกชุด "พลับ" (พ.ศ. 2545) มีเพลงดังอย่าง "คุณครูครับ" นอกจากนั้นในอัลบั้มนี้ยังมีเพลงฮิตในอดีตที่นำมาทำใหม่ โดยปรับเนื้อร้อง ดนตรีให้เหมาะกับเด็ก และทำให้สนุกสนาน มีสีสัน อย่างเช่น "ใครใครก็ไม่รักผม" "ก็เลยเล่าสู่กันฟัง" "เหนื่อยไหมคนดี" "คนไม่สำคัญ""คุณครูครับ" "ลูกชิ้นของฉัน" "สงสัยจัง"
พอเสร็จจากอัลบั้มชุดแรก ก็ได้ไปเล่นละครเรื่อง "หน้าต่างสีชมพู-ประตูสีฟ้า" และทำผลงานอัลบั้มชุดที่ 2 มีชื่ออัลบั้มว่า "จุฑาภัทร ภาค 2" (พ.ศ. 2546) โดยมีแขกรับเชิญในอัลบั้มอย่าง ไวพจน์ เพชรสุพรรณ มาร่วมร้องในเพลง "แหล่กล่อมหลาน", จิระศักดิ์ ปิ่นสุวรรณ มาช่วยร้องในเพลง "Teddy Bear" ,สีหนุ่ม เชิญยิ้ม มาร้องในเพลง ลาวดวงเดือน, พี สะเดิด ในเพลง เด๊อน้องเด้อ และคนสุดท้าย จิระศักดิ์ ปานพุ่ม ร้องกับพลับในเพลง แมงมุมลาย - Oh Yeah!
นอกจากนั้นยังได้รับเป็นพรีเซนเตอร์ให้นมพร่องมันเนย ตราซูเปอร์จิ๋ว รวมถึง โฆษณาโอวัลติน
หลังจากนั้นห่างหายจากวงการบันเทิง เข้าศึกษาต่อที่สถาบันฟิลลิปส์เอกซ์เซเตอร์ รัฐนิวแฮมป์เชียร์ สหรัฐอเมริกาจนจบชั้นมัธยมปลาย และได้เป็นแขกรับเชิญในรายการตีสิบ ทางช่อง 3 (ออกอากาศ 27 กรกฎาคม 2553) และในปี พ.ศ. 2554 ได้หวนกลับมาจับไมค์อีกครั้งในรอบ 10 ปี กับเพลง "ช่างโชคดีที่โลกนี้มีเธอ" ในอัลบั้ม "Love Status" ร่วมกับศิลปินอื่นๆอีกมากมาย ก่อนที่จะกลับไปศึกษาต่อในระดับอุดมศึกษาที่สหรัฐอเมริกา ได้จบการศึกษาสาขาคณิตศาสตร์ที่มหาวิทยาลัยโคลัมเบีย รัฐนิวยอร์ก ประเทศสหรัฐอเมริกาและตอนนี้ทำงานเป็นที่ปรึกษาที่บริษัท The Boston Consulting Group
จุฑาภัทร เหล่าธรรมทัศน์ เป็นหลานของ ดร.เอนก เหล่าธรรมทัศน์ อดีตหัวหน้าพรรคมหาชน
เจเล่
วศิน มีปรีชา
วศิน มีปรีชา เป็นอดีตนักแสดงเด็กชาวไทย เป็นบุตรของ พล.ต.ท.เอกรัตน์ มีปรีชา และพิราวรรณ ประสพศาสตร์ เริ่มเล่นละครตั้งแต่อายุไม่เต็ม 2 ขวบ มีผลงานการแสดงละคร และภาพยนตร์หลายเรื่อง หลังจากนั้นหายไปจากวงการ เข้าศึกษาระดับมัธยมที่ โรงเรียนสารวิทยา ระดับอุดมศึกษา มหาวิทยาลัยกรุงเทพ สาขาโฆษณา ปัจจุบัน ไปอาศัยอยู่ที่ สหรัฐอเมริกา
มิดไนต์ออยล์
มิดไนต์ออยล์ () เป็นวงร็อกจากออสเตรเลีย สมาชิกในวงประกอบด้วย ร็อบ เฮิสต์ (มือกลอง) แอนดรูว์ เจมส์ (มือเบส) และ จิม โมกินนี (คีย์บอร์ด/มือกีตาร์) ต่อมามี ปีเตอร์ การ์เร็ตต์ (ร้องนำ) เขาเคยได้เรียนอยู่ที่มหาวิทยาลัยแห่งชาติออสเตรเลียในแคนเบอร์รา แรกเริ่มรวมตัวกันในชื่อวง ฟาร์ม (Farm) ในปี 1972 จนภายหลังได้เปลี่ยนชื่อเป็น มิดไนต์ออยล์ ตั้งแต่ปี 1976
เค็นชิโร่
เค็นชิโร่ (; ) หรือ เคน เป็นตัวละครเอกจากการ์ตูนญี่ปุ่นเรื่อง "หมัดเทพเจ้าดาวเหนือ" ซึ่งเขียนโดย "บุรอนชอน" และวาดโดย "เท็ตสึโอะ ฮาร่า" โดยในหนังสือการ์ตูน และเกมฉบับภาษาญี่ปุ่น เค็นชิโร่มีเสียงร้องและรูปแบบการโจมตีที่ได้แรงดลบันดาลใจมาจาก บรูซ ลี อยู่หลายส่วน และชุดแต่งกายของเค็นชิโร่ได้แรงบัลดาลใจมาจาก แม็กซ์ ร็อคแคตันสกี้ () ซึ่งเป็นตัวละครมาจากในหนังเรื่อง แม้ด แม็กซ์ ()
เค็นชิโร่ เป็นผู้ใช้หมัดอุดรเทวะ มีรอยแผลเป็นรูปดาวเหนือเจ็ดดวงซึ่งมีที่มาจากการที่ปะทะกับชินแล้วพลาดพลั้งเจอชินทำร้ายและได้ฝากบาดแผลเจ็ดดาวบริเวณลำตัว เค็นชิโร่มีพี่น้องร่วมสำนักชื่อว่า ราโอ โทคิ จากิ ซึ่งเป็นศิษย์ของริวเคนแห่งสำนักหมัดดาวเหนือเขามีพี่ชายคนเดียวชื่อว่า เฮียว
บันทึกรักของพิมพ์ฉวี
บันทึกรักของพิมพ์ฉวี เป็นภาพยนตร์ไทย 16 มม. สีธรรมชาติ (รุจิรา-มารศรี) พากย์ ออกฉายครั้งแรกเมื่อวันที่ 24 กุมภาพันธ์ พ.ศ. 2505 ที่ศาลาเฉลิมกรุง กำกับโดยศิริ ศิริจินดา นำแสดงโดยมิตร ชัยบัญชา, เพชรา เชาวราษฎร์และชฎาพร วชิระปราณี ถือเป็นภาพยนตร์ เรื่องแรกของ เพชรา เชาวราษฎร์ ที่รับบทเป็นพิมพ์ฉวี สาวชาวไร่ผู้มีหัวใจใสซื่อ ที่ทำทุกอย่างเพื่อส่งเสียแฟนหนุ่มจนจบการศึกษา แต่เมื่อกลับมาพบว่าเขากลับมาพร้อมกับผู้หญิงคนใหม่
เคยเป็นละครวิทยุคณะกันตนามาก่อน จากบทประพันธ์ของ ประดิษฐ์ กัลย์จาฤก
ต่อมาในปี พ.ศ. 2524 เป็นละครโทรทัศน์ทางช่อง 7 มีนางเอกคือ อุทุมพร ศิลาพันธ์, ปรัชญา อัครพล
บันทึกรักของพิมพ์ฉวี เป็นเรื่องราวของพิมพ์ฉวีหลงรักอาทร หนุ่มเจ้าเล่ห์อย่างหมดใจจนยอมพลีกายให้เขาจนตั้งท้อง แต่หารู้ไม่ว่าเจ้าหนุ่มหลอกให้พิมพ์ฉวีหลงรักทุ่มชีวิตทำงานส่งเขาไปเรียนต่อเมืองนอก ที่สุดอาทรก็ได้ไปสมใจทิ้งให้พิมพ์ฉวีอุ้มท้องรอ จนเธอตัดสินใจแต่งงานกับหนุ่มที่แอบชอบเพื่อรออาทรมารับรู้ความจริง ทว่าหนุ่มเจ้าเล่ห์กลับมาพร้อมคู่หมั้นสาวคนใหม่ ฝ่ายพิมพ์ฉวีที่สิ้นเนื้อประดาตัวจึงถูกถีบหัวส่ง ต้องเผชิญวิบากกรรมชีวิตถึงขั้นคิดฆ่าตัวตาย เป็นผลงานเรื่องแรกที่ทำให้เกิดคู่ขวัญที่ยิ่งใหญ่ของโลกภาพยนตร์ไทย "มิตร – เพชรา"
ได้รับคัดเลือกขึ้นทะเบียนเป็น มรดกภาพยนตร์ของชาติ เนื่องในโอกาสวันอนุรักษ์หนังไทย เมื่อเดือนตุลาคม พ.ศ. 2555
พิมพ์ฉวี (เพชรา เชาวราษฎร์) สาวน้อยบ้านนา ที่หลงรักหนุ่มรูปงามอย่างหมดหัวใจ อาทร (มิตร ชัยบัญชา) ชายหนุ่มที่ใฝ่เรียนมีความทะเยอทะยานที่ปรับฐานะตนเอง เขามีความต้องการที่จะไปเรียนต่อต่างประเทศแต่ไม่มีทุนเรียน จึงหาหนทางที่จะไปเรียนต่อโดยรวบรัดให้พิมพ์ฉวีตกเป็นเมียเพื่อที่จะหลอกใช้ได้ง่ายขึ้นและทำได้สำเร็จ จนกระทั่งพิมพ์ฉวีตั้งท้องและหาทางออกให้ตัวเองไม่ได้จึงนำความไปปรึกษาพ่อของอาทร จึงได้แนะนำให้แต่งงานกับอีกหนึ่งชายหนุ่มที่แอบหลงรักพิมพ์ฉวี
พิมพ์ฉวีตกลงแต่งและรอให้อาทร กลับจากนอกและจะได้เปิดเผยความจริง แต่เหตุการณ์กลับไม่เป็นเช่นนั้น อาทรกลับมาพร้อมคู่หมั้น เต็มดวง อาทรไม่ยอมรับในความเป็นพ่อของเด็กและบ่ายเบี่ยงต่อการเข้าหาพิมพ์ฉวี จนกระทั่ง พิมพ์ฉวี หมดเนื้อหมดตัวจากการส่งเสียให้อาทรได้เล่าเรียนจนนายทุนที่พิมพ์ฉวีกู้มาเข้ามายึดบ้าน ทำให้พิมพ์ฉวีตัดสินใจฆ่าตัวตาย แต่ได้รับความช่วยเหลือจากเศรษฐีคนหนึ่งที่มีใจเอื้อเฟื้อ
ภายหลังคู่หมั้นอาทร รู้ความจริงว่าอาทรไม่ได้รวยจริงจึงหันมาสนใจหนุ่มเศรษฐี มาวันหนึ่งในงานเลี้ยงหนุ่มเศรษฐี ได้ประกาศให้ทุกคนได้รับรู้ว่าตนได้ซื้อบ้านให้หลังใหญ่ให้พิมพ์ฉวี ทำให้ทุกคนตกใจและคาดไม่ถึง ครั้งนี้ทำให้อาทรสำนึกผิดและละอาย แต่ได้รับการให้อภัยจากพิมพ์ฉวี จึงได้ครองรักกันตลอดไป
ไมกา
กลุ่มแร่ไมกา () ได้แก่ แร่ดิน (Clay mineral) และแร่กลีบหิน (flaky minerals) ประกอบด้วย ปิรามิดฐานสามเหลี่ยมที่จับตัวกันเป็นแผ่นซิลิเกด (sheet silicste) โดยแต่ละปิรามิดมีการใช้ออกซิเจนร่วมกับปิรามิดอื่นสามตัว จึงเหลือออกซิเจนอีกตัวที่ยังไม่สมดุล จึงมีสูตรทั่วไปว่า (Si4O10)n-4 ในกรณีที่ง่ายที่สุดก็คือเอา Al+3 มาจับกับออกซิเจน จนเกิดเป็นแร่ดินขาว (kaolinite)
ในกรณีของแร่ไมกาตัวอื่น เช่น คลอไรด์หรือไบโอไทด์ นอกจาก Al แล้วยังมีไอออนตัวอื่นปรากฏและจับตัวเป็นแผ่นซิลิเกด แรงเกาะยึดก็มีลักษณะคล้ายพวกที่เป็นโซ่ คือแรงเกาะยึดระหว่างซิลิเกดกับออกซิเจนมากกว่าแรงจากออกซิเจนกับแคทไอออนตัวอื่น ด้วยเหตุนี้เองแร่ดินและแร่กลีบหินจึงมักแตกออกหรือปรากฏรอยแตกถี่ๆ ไปตามระนาบของแผ่นนั่นเองสำหรับกรณีกลุ่มแร่แผ่น (mica group) เช่น ไบโอไทต์ (biotite) แคทไอออน Al+3 สามารถเข้ามาแทนที่ Si+4 ในปิรามิดโดยการแทนที่ไอออน และไม่ทำให้สมบัติการจัดต่อสายโซ่เปลี่ยนแปลง
เนื่องจาก Al+3 มีขนาดประจุเล็กกว่า Si+4 เล็กน้อย จึงอาจจับกับปิรามิดที่มีประจุลบเกินค่าอยู่หนึ่งประจุก็พบการทำให้ประจุสมดุลไม่สามารถทำได้การจัดต่อเพียงอย่างเดียว ดังนั้นจึงต้องนำเอาแคทไอออนมาเพิ่มในโครงสร้างผลึก โดยทั่วไปประมาณหนึ่งในสี่ของปิรามิดในกลุ่มแร่ไมกา (หรือกลุ่มแร่แผ่น) ประกอบด้วย Al+3 (แทนที่จะเป็น Si+4 ตามปกติ) ดังนั้นเพื่อให้ประจุสมดุล ต้องมีการเพิ่มประจุบวกของ K+1 หรือ Mg+2 หรือแม้แต่ Al+3 ด้วยกัน ภายนอกปิรามิด ตัวอย่างแร่ที่สำคัญคือ แร่กลีบหินขาว (Muscovite-มัสโคไวต์ ซึ่งมีสูตร KAl2(Si3Al)O10(OH) 2 แร่คลอไรต์ (Chlorite) นับได้ว่าเป็นแร่แผ่น ซึ่งโดยมากเป็นสีเขียว (คลอไรต์มาจากภาษากรีกซึ่งก็แปลว่าเขียว) มีปิรามิดจับต่อสายโซ่เป็นแผ่น ซึ่งประกอบด้วยประจุไม่สมดุล ดังนั้นจึงต้องต่อกันหรือเกาะกับไอออนประจุบวกของ Mg+2,Fe+2 และ Al+3 เพื่อให้ได้มากซึ่งสูตร (Mg,Fe,Al)6(Si,Al)4O10(OH)8 แร่กลีบหินเขียว (หรือแร่คลอไรด์) นี้มักเป็นแร่ที่เป็นผลมาจากการแปลงเปลี่ยน (alteration) มาจากแร่ตัวอื่นที่มี Fe และ Mg เป็นองค์ประกอบ เช่น ไบโอไทด์ ฮอนเบลด์ หรือออไจด์
ชาตโยดม หิรัณยัษฐิติ
ชาตโยดม หิรัณยัษฐิติ เกิดเมื่อวันที่ 3 สิงหาคม พ.ศ. 2519 ที่โรงพยาบาลภูมิพล เป็นนักแสดงชาวไทย เป็นบุตรชายคนที่ 2 ของ พล.อ.สมชาย หิรัญยัษฐิติ อดีตรองสมุหราชองครักษ์ และนางดวงมาลย์ หิรัณยัษฐิติ (นามสกุลเดิม นิวาศบุตร) มีพี่น้องทั้งหมดรวมกัน 4 คน ชาย 3 หญิง 1 ชายศึกษาระดับอนุบาลที่โรงเรียนอนุบาลยุวะรังศี จนอนุบาล 2 แล้วย้ายไปเข้าประถม 1 ที่โรงเรียนสาธิตเกษตรเรียนถึง ป.2 จึงย้ายไปศึกษาที่รัฐเวอร์จิเนีย สหรัฐอเมริกา เนื่องจากคุณพ่อเป็นรองผู้ช่วยทูตทหารบก แล้วย้ายไปทำงานที่นั่น โดยศึกษาที่โรงเรียน Mantua Elementary School จนถึง ป.5 จึงกลับประเทศไทย ศึกษาต่อที่โรงเรียนสาธิตเกษตร จาก ป.5 จนถึง ม.4 จากนั้นคุณพ่อต้องไปรับหน้าที่เป็นผู้ช่วยทูตทหารบก ประจำที่ประเทศอังกฤษ แต่เมื่อคุณพ่อโดนลดชั้นจึงส่งไปอยู่ที่อเมริกา โดยชายไปอยู่ที่เมืองมอนเทอเรย์ รัฐแคลิฟอร์เนีย เรียนเกรด 10 จนจบแล้วย้ายไปที่วอชิงตันดีซี เข้าเรียนต่อที่มหาวิทยาลัยวอชิงตัน คณะ Mechanical Engineering จนกระทั่งได้เดินทางกลับมาประเทศไทยในปี พ.ศ. 2541 ในขณะที่กำลังศึกษาอยู่ชั้นปีที่ 3
หลังจากกลับประเทศไทย มีโอกาสทำงานบันเทิง ทั้งแสดงละคร ภาพยนตร์ เป็นวีเจทางช่องแชนแนลวีไทยแลนด์ ทางด้านการศึกษาในปัจจุบัน ได้ทำการดร็อปเรียนจากมหาวิทยาวอชิงตัน และศึกษาเรียนอยู่ที่มหาวิทยาลัยรามคำแหง คณะนิติศาสตร์ แทน
ชาตโยดม หิรัญยัษฐิติ ยังมีน้องชายที่เป็นนักแสดงด้วยกัน คือ ร.อ.บรมวุฒิ หิรัญยัษฐิติ (มิก) และมีน้องสาวอีกคนคือ มินนี่ ปัจจุบันสมรสกับสุนิสา เจทท์ นักแสดงหญิงสังกัดช่อง 3 เมื่อวันที่ 4 พฤษภาคม 2555
ปัจจุบันชาตโยดมและสุนิสา มีบุตรชายหนึ่งคน ชื่อว่า น้องทริสเท่น ชื่อจริง ด.ช.ตฤณ หิรัณยัษฐิติ เกิดเมื่อวันที่ 23 มีนาคม พ.ศ. 2560
ดีเซลแอนด์ดัสต์
ดีเซลแอนด์ดัสต์ (Diesel and Dust) เป็นอัลบั้มของ มิดไนต์ออยล์ ออกจำหน่ายในปี ค.ศ. 1987 ในภายใต้สังกัดของค่าย CBS
ในปี 1989, ได้ขึ้นนิตยสารโรลลิงสโตน" ติดอันดับที่ 13 ใน their list of the 100 best albums of the 1980s.
หวง ยื่อหัว
หวง ยื่อหัว (; "ว่อง หยัดว่า"; หรือที่นิยมออกเสียงว่า หวง เย่อหัว) นักแสดงชาวฮ่องกงที่มีชื่อเสียง หวง ยื่อหัว เกิดเมื่อวันที่ 4 กันยายน ค.ศ. 1961 ที่ฮ่องกง มีชื่อภาษาอังกฤษว่า เฟลิก หวง (Felix Wong; Felix Wong Yat Wah) เริ่มต้นอาชีพนักแสดงหลังจบมัธยมกับทางทีวีบีในปี ค.ศ. 1980 โดยจบจากโรงเรียนการแสดงของทีวีบีในปี ค.ศ. 1979
หวง ยื่อหัว มีบทบาทที่เป็นที่รู้จักกันดีจากบท ซีจุ๊ในแปดเทพอสูรมังกรฟ้า ฉบับปี ค.ศ. 1982, ก๊วยเจ๋ง ในมังกรหยก ฉบับปี ค.ศ. 1983 และ เฉียวฟงใน แปดเทพอสูรมังกรฟ้า ฉบับปี ค.ศ.1997 จนได้รับการกล่าวขานว่าเป็นหนึ่งใน 5 พยัคฆ์ทีวีบี ซึ่งประกอบไปด้วย หวง รื่อหัว, เหมียว เฉียวเหว่ย, ทัง เจิ้นเย่, หลิว เต๋อหัว และเหลียง เฉาเหว่ย
ผลงานในระยะหลังของ หวง ยื่อหัว ได้แก่ "Golden Chicken" ในปี ค.ศ. 2002, "Wait 'til You're Older" ในปี ค.ศ. 2005 และภาพยนตร์จากโปรเจกต์ของหลิว เต๋อหัว ที่นำนักแสดงห้าพยัคฆ์ทีวีบีกลับมาร่วมแสดงกันอีกครั้ง ในเรื่อง "Brothers" ในปี ค.ศ. 2007 ซึ่งได้เข้ามาถ่ายทำในประเทศไทยด้วย
ชีวิตส่วนตัว หวง ยื่อหัว สมรสแล้วกับเหลียง เจียหัว ซึ่งเป็นนักแสดงของทีวีบีเช่นกัน มีบุตรสาวหนึ่งคน
เหมียว เฉียวเหว่ย
เหมียว เฉียวเหว่ย (; "มี่ว คี่วไหว") นักแสดงชาวฮ่องกงที่มีชื่อเสียงโด่งดังอีกคนหนึ่ง เหมียว เฉียวเหว่ย เกิดเมื่อวันที่ 18 มิถุนายน ค.ศ. 1958 มีชื่อภาษาอังกฤษว่า ไมเคิล เหมียว (Michael Miu) ที่เมืองซูซาน มณฑลเจ้อเจียง ต่อมาครอบครัวได้อพยพย้ายเข้ามาอาศัยที่ฮ่องกง
เหมียว เฉียวเหว่ย มีชื่อเสียงจากการเป็นนักแสดงนำในสังกัดของทีวีบี โดยเฉพาะในช่วงทศวรรษที่ 80 จนได้รับการขนานนามว่าเป็น 5 พยัคฆ์ทีวีบี ซึ่งประกอบด้วย หวง เย่อหัว, เหมียว เฉียวเหว่ย, หลิว เต๋อหัว, ทัง เจิ้นเยี่ย และเหลียง เฉาเหว่ย
บทบาทการแสดงที่เป็นที่จดจำของเหมียว เฉียวเหว่ย คือการรับบทเป็น ชอลิ้วเฮียง ตอน ถล่มวังค้างคาว เมื่อปี ค.ศ. 1984, เอี๊ยคัง ในมังกรหยก เมื่อปี ค.ศ. 1983 (ออกฉายปี ค.ศ. 1983) โดยมี หวง เย่อหัว รับบทเป็นก๊วยเจ๋ง และ กังปัง ในเซียวฮื้อยี้ เมื่อปี ค.ศ. 1988 ที่เหลียง เฉาเหว่ย รับบทเป็นเซียวฮื้อยี้
เหมียว เฉียวเหว่ย ได้หยุดการแสดงไปในปี ค.ศ. 1990 จนกระทั่งถึงปี ค.ศ. 2004 จึงกลับมารับงานแสดงอีกครั้ง โดยรับบทเป็นตัวประกอบเนื่องจากอายุที่มากขึ้น แต่ในบางเรื่องก็รับบทนำเช่นกัน
ผลงานด้านภาพยนตร์ได้แก่ "Brothers" ในปี ค.ศ. 2007 ซึ่งเป็นโปรเจกต์ของหลิว เต๋อหัว ที่นำนักแสดงห้าพยัคฆ์ทีวีบีกลับมาแสดงร่วมกันอีกครั้ง โดย เหมียว เฉียวเหว่ย รับบทเป็นพี่ชายคนโต
ในช่วงที่เขาโด่งดังเคยคบหาดูใจกับดารานักร้องชื่อดัง "เหมยเยี่ยนฟาง" ในช่วงระยะสั้น ๆ แต่ไม่นานก็เลิกกัน และเขายังเคยมีข่าวลือว่าได้มีความสัมพันธ์รักกับดาราสาวชื่อดัง "อง เหม่ยหลิง" แต่นั้นเป็นแค่ข่าวลือ
ชีวิตส่วนตัว สมรสกับ ชี เหม่ยเจิน ในปี พ.ศ. 2533 ซึ่งเป็นนักแสดงของทีวีบีด้วยเช่นกัน มีบุตรด้วยกันทั้งหมด 2 คน เป็นชาย (คนเล็ก) และหญิง (คนโต)
ไมเคิล หว่อง
ไมเคิล หว่อง () ดารานักแสดงชาวฮ่องกงที่เคยมีชื่อเสียงโด่งดังในประเทศไทยอยู่ระยะหนึ่ง
ไมเคิล หว่อง มีชื่อเต็มว่า ไมเคิล ฟิตซ์เจอรัลด์ หว่อง (Michael Fitzgerald Wong) มีชื่อเป็นภาษาจีนว่า หว่อง หมันตั๋ก (; ) เกิดเมื่อวันที่ 16 เมษายน ค.ศ. 1965 ที่เมืองทรอย รัฐนิวยอร์ก สหรัฐอเมริกา โดยพ่อเป็นเจ้าของภัตตาคารเป็นชาวอเมริกันเชื้อสายจีน แม่เป็นศิลปินลูกครึ่งดัตช์-ฝรั่งเศส หลังเรียนจบมัธยมศึกษาที่อเมริกาแล้ว ไมเคิล พร้อมด้วยพี่ชาย คือรัสเซลล์ หว่อง และน้องชาย ดีแลน หว่อง ได้เดินทางมาปักหลักเพื่อเป็นนักแสดงที่ฮ่องกง ซึ่งต่อมาทั้ง 3 คนก็ได้เป็นนักแสดงที่มีชื่อด้วยกันทั้งนั้น โดยเริ่มการแสดงตั้งแต่ปี ค.ศ. 1983
ไมเคิล หว่อง เคยมีชื่อเสียงโด่งดังในประเทศไทยด้วยในระหว่างปี พ.ศ. 2536-2537 หลังจากได้แสดงภาพยนตร์โฆษณาผลิตภัณฑ์ชีวาสรีกัลคู่กับ Janet Ma ฉายทางโทรทัศน์ในปี 2535 และได้มาพำนักและทำงานในกรุงเทพเป็นระยะเวลาหนึ่งเป็นหนุ่มสุดฮอตของวงการ ต่อมาได้ออกอัลบั้มเพลงชุดหนึ่งในสังกัดแกรมมี่ เอนเตอร์เทนเมนต์ ปัจจุบันเป็น จีเอ็มเอ็ม แกรมมี่ มีเพลงที่ได้รับการโปรโมตคือ "ฉันมาไกล" ซึ่งเป็นชื่อเดียวกับอัลบั้ม มีเนื้อร้องเป็นภาษาไทยโดยร้องด้วยการใช้ภาษาคาราโอเกะ นอกจากนี้ในอัลบั้มดังกล่าวยังมีเพลง To Love Somebody และยังนำแสดงในภาพยนตร์เรื่อง "มังกรเจ้าพระยา" คู่กับดาวรุ่งดวงใหม่ มรกต มณีฉาย เจ้าของเต้านมมโหฬารขนาด 40 นิ้ว และทอม ดันดี จากการกำกับโดย ฉลอง ภักดีวิจิตร ในเรื่องไมเคิลรับบททายาทเศรษฐีที่กลับมาจากฮ่องกงเพื่อสืบหาสาเหตุการเสียชีวิตของบิดา โดยมีมรกตรับบทนางนกต่อ แต่สุดท้ายก็พลาดท่าเสียทีโดนไมเคิลจับฟาดบนเตียงในที่สุด การถ่ายทำใช้เวลานานเนื่องจากมรกตยังไม่มีประสบการณ์และผู้กำกับต้องการเอาใจดาราหนุ่มฮ่องกง ฉลองเผยว่าเขาได้ถ่ายทำหลายเวอร์ชันไว้เผื่อเลือกโดยในการถ่ายมีแค่เขาและตากล้องเพื่อความสมจริง ฉากดังกล่าวไมเคิลให้สัมภาษณ์ว่าเขาแทบทนไม่ไหวขณะคลุกเคล้าใบหน้าเข้ากับสองก้อนเนื้อขนาดใหญ่ ขณะที่โรมรันกันบนเตียงไมเคิลก็จัดการกับหัวนมอย่างเต็มที่ด้วยมือและปากส่วนมรกตก็ตอบโต้อย่างสุดความสามารถภายใต้ผ้าห่ม เล่นเอาในห้องเต็มไปด้วยเสียงครวญคราง สุดท้ายกว่าจะถ่ายทำเสร็จก็เล่นเอามรกตถึงกับสะบักสะบอม
ไมเคิล หว่องเป็นนักแสดงที่ไม่สันทัดในการใช้ภาษาจีน โดยจะถนัดภาษาอังกฤษมากกว่า ทว่าเจ้าตัวก็พยายามไม่ให้เรื่องนี้กลายเป็นอุปสรรค ไมเคิลสมรสแล้วกับเจเน็ต หม่าในวันที่ 8 พฤษภาคม พ.ศ. 2535 มีลูกสาวสองคนและลูกชายหนึ่งคน คือ เคย์ล่า ไอริสซ่า และเคดิน ไมล์ แต่กระนั้นเจ้าตัวให้สัมภาษณ์สื่อสิ่งพิมพ์เพนท์เฮ้าส์ฮ่องกงยอมรับว่าเป็นเพล์บอยรักสนุกชอบทดลอง และชื่นชอบสาวๆทรงโตเป็นพิเศษ เนื่องจากเขาเป็นลูกครึ่งจึงมีขนาดพ่วงพีถึงใจ ขณะอยู่กรุงเทพก็ได้ออกเที่ยวอยู่บ่อยครั้ง มีความสัมพันธ์กับหญิงสาวมากหน้าหลายตา แต่ชีวิตแต่งงานก็ราบรื่นไม่มีปัญหาแต่อย่างใด
ไมเคิลรับงานแสดงที่หลากหลายบทบาท ทั้งหนังบู๊บัดเจ็ทสูง จนกระทั่งถึงภาพยนตร์สยองขวัญเรทอาร์เกรดซี และรับบทแบบ cameo roleในหนังเฉพาะทางอีกหลายเรื่อง ผลงานในระยะหลังได้แก่การร่วมแสดงในภาพยนตร์ฮอลลีวู้ดเรื่อง "Knock Off" ในปี ค.ศ. 1998 และนำแสดงในเรื่อง "Enter the Eagles" ในปีเดียวกัน และ ร็อคกี้ หัวหน้าเหล่าร้ายที่เป็นอัมพาตต้องนั่งบนรถเข็นใน "House of Fury" ในปี ค.ศ. 2005 องค์ชายโดกาโดะ ผู้นำทัพแมนจูใน "Seven Swords" ในปีเดียวกัน อธิบดีกรมตำรวจฮ่องกง ใน "Cold War" ในปี ค.ศ. 2012 และร่วมแสดงสมทบในภาพยนตร์ฮอลลีวู้ดฟอร์มใหญ่เรื่อง "" ในปี ค.ศ. 2014
ภายหลังผันตัวเองไปออกอัลบั้มเพลงสากล"Come Fly with Me" และขับเฮลิคอปเตอร์เป็นงานอดิเรก และออกไลน์แฟชั่นทั้งเสื้อผ้า เครื่องหนังและแว่นตา โดยใช้ชื่อว่า MW
แวร์ โซว
แวร์ โซว นางแบบ และ นักแสดงชาวไทย มีชื่อจริงว่า นงเยาว์ แซ่โซว เกิดเมื่อวันที่ 28 กันยายน พ.ศ. 2517 ปัจจุบันเปลี่ยนชื่อเป็น ณิชาภา แซ่โซว เคยมีผลงานแสดงภาพยนตร์ และภาพยนตร์โทรทัศน์จำนวนหลายเรื่อง เช่น "สุดขีดมังกรเจ้าพระยา 2" (2539) ของฉลอง ภักดีวิจิตร คู่กับ วิลลี แมคอินทอช และ ทอม ดันดี
แวร์ โซว ได้ออกจากวงการเมื่อ พ.ศ. 2545 หลังจากมีปัญหาเรื่องชีวิตส่วนตัว และได้เขียนหนังสือ เล่าถึงเหตุการณ์ในช่วงนั้น ชื่อ "I‘m Proud To Be MOM" จากนั้นได้หันไปทำธุรกิจส่วนตัว และใช้ชีวิตกับลูกสาวตามลำพัง โดยลูกสาวชื่อ ภริตพร แซ่โซว หรือ น้องคนดี เธอจึงเลิกสูบบุหรี่หลังจากรู้ตัวว่าตั้งครรภ์ ปัจจุบันเธอหันกลับมาเป็นนักแสดงรับเชิญ และนักแสดงบทสมทบในภาพยนตร์โทรทัศน์ เช่นเรื่อง เพื่อนรักตัวยุ่ง
พระเจ้าราชวรวงศ์เธอ พระองค์เจ้าดาราวดี
พระเจ้าราชวรวงศ์เธอ พระองค์เจ้าดาราวดี (20 มีนาคม พ.ศ. 2328 — 4 มิถุนายน พ.ศ. 2410) พระราชธิดาพระองค์ที่ 11 ในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาน้อย ต่อมาได้เสกสมรสเป็นฝ่ายในของสมเด็จพระบวรราชเจ้ามหาศักดิพลเสพ มีพระราชโอรสเพียงพระองค์เดียวคือ พระเจ้าราชวรวงศ์เธอ เจ้าฟ้าอิศราพงศ์
พระเจ้าราชวรวงศ์เธอ พระองค์เจ้าดาราวดี ประสูติเมื่อวันที่ 20 มีนาคม พ.ศ. 2328 เป็นพระธิดาในสมเด็จพระบวรราชเจ้ามหาสุรสีหนาท ประสูติแต่เจ้าจอมมารดาน้อย (บ้างออกนามว่า น้อยแขก) ต่อมาพระองค์เจ้าดาราวดีได้เป็นพระชายาสมเด็จพระบวรราชเจ้ามหาศักดิพลเสพ ชาววังออกพระนามว่า "เจ้าข้างใน" หรือ "ทูลกระหม่อมข้างใน" มีพระโอรสหนึ่งพระองค์คือ พระเจ้าราชวรวงศ์เธอ เจ้าฟ้าอิศราพงศ์ (พ.ศ. 2363-2404) ต้นราชสกุลอิศรศักดิ์ ณ อยุธยา
พระราชวรวงศ์เธอ พระองค์เจ้าดาราวดี สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว พระราชทานเพลิงพระศพ วันที่ 19 มกราคม พ.ศ. 2411
หลังการสิ้นพระชนม์ เจ้าฟ้าอิศราพงศ์ผู้โอรส ได้อุทิศอดีตตำหนักและพระราชอุทยานของพระองค์หญิงดาราวดีแก่พุทธศาสนา สร้างเป็นวัดชื่อวัดไพรงามในปี พ.ศ. 2404 ครั้นภายหลังร.5ได้มาทอดกฐิน ณ วัดดังกล่าว จึงพระราชทานนามใหม่ว่า วัดจอมสุดาราม เมื่อปี พ.ศ. 2442
ตะกายดาว
ตะกายดาว เป็น ละครซิตคอมเรื่องแรกของแกรมมี่ สร้างสรรค์โดย วาณิช จรุงกิจอนันต์ และ ยุทธนา มุกดาสนิท ในนาม "มาสเตอร์แพลน" โดยเป็นเรื่องราวของบริษัทรับจัดหานักแสดง ซึ่งมีผู้คนจากหลากหลายสถานะและอาชีพเข้ามาไต่ฝันเพื่อความเป็น "ดารา"
ละครเรื่องนี้ได้รับการกล่าวขานจากยุทธนา มุกดาสนิท ผู้ร่วมสร้างเรื่องนี้ว่าเป็นละครโทรทัศน์รูปแบบ ""ซีทรู"" กล่าวคือเป็นงานสร้างละครอย่างทะลุปรุโปร่งและสมจริง ทั้งในแง่เนื้อหาสาระ ฉาก เทคนิค และการสะกดอารมณ์ผู้ชม ถือเป็นมิติใหม่ของวงการละครไทยในขณะนั้น ลักษณะการถ่ายทำใช้โรงถ่าย (Studio) ตลอดเรื่องนอกจากนักแสดงประจำแล้ว ยังมีดาราดังมากมายหลายแขนงซึ่งมีผลงานโดดเด่นในขณะนั้นมารับเชิญให้แสดงเป็นตัวละครตามคาแรกเตอร์ที่เป็นหรืออยากเป็น ในที่นี้ระบุรายชื่อตอน วันออกอากาศครั้งแรก และนักแสดงรับเชิญในแต่ละตอน "ตะกายดาว" ออกอากาศตอนแรกวันที่ 6 ตุลาคม พ.ศ. 2532 โดยเสนอเป็นประจำทุกวันศุกร์ เวลา 21:00 - 22:00 น. ก่อนรายการแผ่นฟิล์มวันศุกร์ ทางสถานีวิทยุโทรทัศน์ไทยทีวีสีช่อง 9 อ.ส.ม.ท. (ปัจจุบันคือโมเดิร์นไนน์) แต่ในปี 2533 ได้ย้ายและเพิ่มวันออกอากาศเป็นสัปดาห์ละ 2 ครั้ง โดยเสนอเป็นประจำทุกวันอังคารและวันพุธ เวลา 20:50 - 21:50 น. จนสิ้นสุดลงในวันที่ 14 มีนาคม พ.ศ. 2533
เพลงนำละครมีชื่อเดียวกับละคร ขับร้องและแต่งคำร้องโดย เรวัต พุทธินันทน์ และทำดนตรีโดย ชาตรี คงสุวรรณ ใช้ตอนเปิดและปิดละครมาตลอด ภายหลังละครอวสานก็ได้มีการขับร้องใหม่โดยศิลปินนักร้องท่านอื่นๆ อีกมากมายจนกลายเป็นเพลงหนึ่งที่ใช้ในเวทีประกวดต่างๆ เพื่อเป็นเส้นทางการหาที่สุดแห่งดาวเข้ามาประดับวงการดังเช่นในเนื้อเพลง
หลังจากละครตะกายดาวอวสาน ทางมาสเตอร์แพลนได้มีการทำละครเรื่องใหม่เพื่อออกอากาศทางสถานีโทรทัศน์สีกองทัพบกช่อง 7 โดยมีชื่อเรื่องว่า "คนค้นคน" โดยใช้ทีมนักแสดงชุดเดิม และเพิ่มนักแสดงใหม่ เช่น นัท มีเรีย แต่ออกอากาศได้ไม่กี่เดือนก็ต้องลาจอ จนกระทั่งละคร "3 หนุ่ม 3 มุม" เริ่มออกอากาศในปี พ.ศ. 2534 ทางทีมงาน 3 หนุ่ม 3 มุม ได้นำละครตะกายดาวมาเป็นชื่อตอนหนึ่งในละครซิตคอมอายุยืนเรื่องนั้น โดยเนื้อเรื่องได้กำหนดให้ พีรพล(ปฏิภาณ ปฐวีกานต์) เป็นผู้ไต่ฝัน โดยมี เศรษฐา ศิระฉายา กลับมารับบทบาทเดิมอีกครั้ง
ศิริสิน ศิริพรสมาธิกุล
ศิริสิน ศิริพรสมาธิกุล เกิดเมื่อปี พ.ศ. 2504 เป็นนักแสดงชาวไทย มีผลงานการแสดงที่เป็นที่รู้จักอย่างเช่นใน "เรื่องตลก 69" ที่ทำให้เธอได้รับรางวัลผู้แสดงสมทบหญิงยอดเยี่ยมจากชมรมวิจารณ์บันเทิง และ รางวัลสุพรรณหงส์ทองคำ ปี 2542 และต่อมากับบทบาท เจ๊สี่ ในภาพยนตร์ "บุปผาราตรี" (2546) และ "บุปผาราตรี เฟส 2" (2548)
นางศิริสินเสียชีวิตเมื่อวันที่ 6 กรกฎาคม พ.ศ. 2548 ด้วยโรคมะเร็งตับ
รกลอกตัวก่อนกำหนด
รกลอกตัวก่อนกำหนด () เป็นภาวะแทรกซ้อนทางสูติศาสตร์ของการตั้งครรภ์ซึ่งรกได้แยกตัวออกจากผนังมดลูกของมารดาก่อนที่ทารกจะคลอดตามปกติ เป็นสาเหตุที่พบบ่อยสาเหตุหนึ่งของการมีเลือดออกในช่วงท้ายของการตั้งครรภ์ ในมนุษย์ถือว่าการลอกตัวของรกหลังสัปดาห์ที่ 20 ของการตั้งครรภ์และก่อนการเกิดนั้นเป็นการลอกตัวก่อนกำหนด มีอุบัติการณ์ 1% การตั้งครรภ์ทั่วโลกโดยมีอัตราการเสียชีวิตของทารกประมาณ 20-40% ขึ้นอยู่กับความรุนแรงของการลอกตัว รกลอกตัวก่อนกำหนดมีผลต่ออัตราการตายของมารดาอย่างมาก
การมีเลือดออกในชั้น decidua basalis ทำให้เกิดการลอกตัวของรก การมีก้อนเลือดเกิดขึ้นจะทำให้มีการลอกตัวออกจากผนังมดลูกมากขึ้นทำให้มีการกดทับอวัยวะเหล่านี้และส่งผลต่อการส่งเลือดไปเลี้ยงตัวอ่อน เลือดหลังรกอาจทะลุผนังมดลูกไปยังช่องท้อง (peritoneal cavity) เรี่ยกว่า Couvalaire uterus ชั้นกล้ามเนื้อมดลูก (myometrium) ในบริเวณนี้จะอ่อนแอและอาจฉีกขาดได้ในช่วงที่มีความดันในมดลูกขึ้นสูงขณะมดลูกหดตัวเพื่อการคลอด การขาดของชั้นกล้ามเนื้อมดลูกจะทำให้เกิดภาวะฉุกเฉินทางสูติศาสตร์ที่เป็นอันตรายถึงชีวิตได้ทันที
ความรุนแรงของภาวะเครียดของทารกจะสัมพันธ์กับความรุนแรงของการลอกตัวของรก ในกรณีที่รกลอกตัวจนหมดหรือเกือบหมดนั้นทารกจะเสียชีวิตเกือบแน่นอนหากไม่ได้รับการผ่าตัดคลอด
องค์การอนุรักษ์แห่งอังกฤษ
องค์การอนุรักษ์แห่งอังกฤษ หรือที่เดิมเรียกว่า คณะกรรมาธิการสิ่งก่อสร้างและอนุสาวรีย์ทางประวัติศาสตร์แห่งอังกฤษ () เป็นองค์การอิสระของรัฐบาลที่ไม่ขึ้นต่อกระทรวงใดของรัฐบาลแห่งสหราชอาณาจักรที่มีวัตถุประสงค์อย่างกว้างๆ ในการบริหารสิ่งแวดล้อมที่ก่อสร้างขึ้นในประวัติศาสตร์ในอังกฤษ ในปัจจุบันสนับสนุนโดยกระทรวงวัฒนธรรม, มีเดีย และ กีฬาแห่งสหราชอาณาจักร
องค์การอนุรักษ์แห่งอังกฤษก่อตั้งขึ้นตามรายละเอียดของ “พระราชบัญญัติว่าด้วยมรดกแห่งชาติ ค.ศ. 1983” (National Heritage Act 1983) โดยมีหน้าที่บำรุงรักษาอนุสรณ์สถานโบราณที่เดิมอยู่ในความรับผิดชอบของกระทรวงสิ่งแวดล้อม, อาหาร และ กิจการชนบทแห่งสหราชอาณาจักร นอกจากนั้นพระราชบัญญัติ ค.ศ. 1983 ก็ยังยุบเลิกองค์การต่างๆ ที่เคยทำหน้าที่เป็นที่ปรึกษาเกี่ยวกับกิจการดังว่าและรวมเข้าเป็นองค์การใหม่ แต่องค์การที่ปรึกษาราชกรรมาธิการว่าด้วยอนุสาวรีย์ประวัติศาสตร์แห่งอังกฤษ (Royal Commission on the Historical Monuments of England, RCHME) มิได้เข้าร่วมจนกระทั่งเมื่อวันที่ 1 เดือนเมษายน ของปี ค.ศ. 1999
ความรับผิดชอบที่เป็นที่รู้จักกันดีขององค์การอนุรักษ์แห่งอังกฤษคือการเป็นผู้รับผิดชอบดูแลสถานที่สำคัญทางประวัติศาสตร์และโบราณคดีกว่า 400 แห่งตั้งแต่สโตนเฮนจ์ที่เชื่อกันว่าสร้างขึ้นราว 2500 ปีก่อนคริสต์ศักราชเรื่อยมาจนถึงดิไอรอนบริดจ์ที่สร้างในปี ค.ศ. 1775 ในปี ค.ศ. 2007/08 มีผู้เข้าเยี่ยมชมอนุสรณ์สถานที่อยู่ในการดูแลของเจ้าหน้าที่ขององค์การอนุรักษ์แห่งอังกฤษเป็นจำนวนราว 5.3 ล้านคน นอกจากนั้นแล้วองค์การอนุรักษ์แห่งอังกฤษก็ยังมีบทบาทสำคัญในการทำการอนุรักษ์, ให้คำปรึกษา, ลงทะเบียน และ พิทักษ์สิ่งแวดล้อมทางประวัติศาสตร์ และบำรุงรักษาหอเอกสารสำหรับสาธารณชน--หอเอกสารอนุสรณ์สถานแห่งชาติ (National Monuments Record, NMR) อีกด้วย
การเจริญเกิน
การเจริญเกิน () เป็นคำทั่วไปหลายถึงการเพิ่มจำนวนของเซลล์ในอวัยวะหรือเนื้อเยื่อที่มากกว่าปกติ การเจริญเกินอาจทำให้เกิดการเพิ่มขนาดของอวัยวะได้และบางครั้งก็ถูกใช้ในความหมายใกล้เคียงกันกับ benign neoplasia หรือ benign tumor (เนื้องอกชนิดไม่ร้าย)
การเจริญเกินเป็นการตอบสนองต่อสิ่งกระตุ้นที่อาจกลายเป็นเนื้องอกได้ที่พบบ่อย ในระดับย่อยๆ นั้นเซลล์แต่ละเซลล์จะมีลักษณะปกติเพียงแต่มีการเพิ่มจำนวนมากขึ้น บางครั้งเซลล์อาจมีขนาดใหญ่ขึ้นได้ (hypertrofia) การเจริญเกินนั้นแตกต่างจากการโตเกิน (hypertrophy) ตรงที่การเปลี่ยนแปลงของเซลล์ในการโตเกินนั้นจะทำให้เซลล์มี"ขนาด"ใหญ่ขึ้น ในขณะที่การเจริญเกินนั้นเซลล์จะมี"จำนวน"มากขึ้น
แผ่นดินไหวใหญ่ฮันชิน พ.ศ. 2538
แผ่นดินไหวใหญ่ฮันชิน (; ) หรือ แผ่นดินไหวโกเบ เกิดขึ้นเมื่อวันอังคารที่ 17 มกราคม พ.ศ. 2538 เวลา 05:46 น. ตามเวลาท้องถิ่น บริเวณตอนใต้ของจังหวัดเฮียวโงะ ประเทศญี่ปุ่น มีขนาด 6.8 ตามมาตราโมเมนต์ ลึกลงไปใต้ผิวโลก 16 กิโลเมตร จุดเหนือศูนย์กลางแผ่นดินไหวอยู่บริเวณเกาะอาวาจิ ซึ่งอยู่ห่างจากเมืองโกเบ 20 กิโลเมตร ระยะเวลาการสั่นสะเทือนนานประมาณ 20 วินาที มีผู้เสียชีวิตทั้งสิ้น 6,434 คน (นับถึงวันที่ 22 ธันวาคม 2538) ในจำนวนนี้ประมาณ 4,600 คน มาจากโกเบ ซึ่งเป็นเมืองใหญ่ที่อยู่ใกล้ที่สุด และมีประชากรทั้งสิ้น 1.5 ล้านคน
เหตุแผ่นดินไหวครั้งนี้ ร้ายแรงที่สุดในรอบ 72 ปี นับตั้งแต่แผ่นดินไหวครั้งใหญ่คันโต พ.ศ. 2466 ที่มีผู้เสียชีวิต 6,434 คน ความเสียหายเบื้องต้น ทำให้บ้านเรือนพังพลายกว่า 200,000 หลัง, โครงสร้างยกระดับของทางด่วนสายฮันชิน พังทลายเป็นระยะทางประมาณ 1 กิโลเมตร, ปั้นจั่นของท่าเรือโกเบเสียหายกว่าหนึ่งร้อยตัว มูลค่าตวามเสียหายทั้งสิ้นประมาณ 10 ล้านล้านเยน (ประมาณ 102.5 พันล้านดอลลาร์สหรัฐ) คิดเป็น 2.5% ของจีดีพีของญี่ปุ่นในปีนั้น
แผ่นดินไหวครั้งใหญ่คันโต พ.ศ. 2466
แผ่นดินไหวครั้งใหญ่คันโต พ.ศ. 2466 (ค.ศ. 1923) เป็นเหตุแผ่นดินไหวครั้งใหญ่ในรัชสมัยไทโชของญี่ปุ่น เกิดขึ้นเมื่อวันที่ 1 กันยายน พ.ศ. 2466 ซึ่งตรงกับคริสต์ศักราช 1923 เวลา 11:58:44 น. ตามเวลาในท้องถิ่น บริเวณภาคคันโต บนเกาะฮนชู มีจุดศูนย์กลางอยู่ใต้ทะเล บริเวณเกาะอิซูโอชิมะ ในอ่าวซางามิ
แผ่นดินไหวทำความเสียหายให้กับกรุงโตเกียว เมืองท่าโยโกฮามะ จังหวัดชิบะ จังหวัดคานางาวะ และจังหวัดชิซูโอกะ ประมาณการว่ามีผู้เสียชีวิตประมาณ 100,000 คน มีผู้สูญหายและคาดว่าเสียชีวิตประมาณ 40,000 คน ทั้งนี้เนื่องจากเหตุเกิดขึ้นในช่วงใกล้เที่ยงวัน ขณะประชาชนกำลังใช้เตาไฟหุงอาหาร ทำให้เกิดเพลิงไหม้ และกระแสลมแรงเนื่องจากพายุไต้ฝุ่นทางตอนเหนือของญี่ปุ่น ทำให้เกิดเพลิงลุกลาม ประกอบกับระบบท่อส่งน้ำเกิดชำรุดอันเป็นผลมาจากแผ่นดินไหว การดับเพลิงต้องใช้เวลาถึง 3 วันจนถึงวันที่ 3 กันยายน นอกจากนี้ยังเกิดดินถล่มในหลายพื้นที่
น้ำซับ
น้ำซับ () เป็นการไหลของน้ำใต้ดินที่ตัดกับผิวดินโดยธรรมชาติ ซึ่งน้ำซับออกมาจากผิวดินได้โดยแรงโน้มถ่วงประมาณร้อยละ 10 เป็นลักษณะของน้ำซับที่มักเกิดขึ้นบ่อยๆ การเปลี่ยนแปลงค่าของการซึมผ่านในหินเป็นเหตุผลสำคัญที่ทำให้ได้น้ำซับเป็นแห่งๆ และถ้าหากว่าชั้นทรายวางตัวอยู่เหนือชั้นดินเหนียวที่ไม่ให้น้ำซึมผ่าน เมื่อน้ำเคลื่อนผ่านลงไปข้างล่างยังชั้นทรายก็จะไหลออกไปด้านข้างและไหลไปตามรอยสัมผัสกับดินเหนียวจนโผล่ออกมาเป็นน้ำซับได้
น้ำซับพบได้ในหินเกือบทุกชนิด แต่ที่เป็นน้ำซับใหญ่ๆ มักมาจากหินปูน หินละลาย และชั้นกรวด น้ำซับมีอัตราการไหลแตกต่างกันออกไป บ้างก็แสดงลักษณะไหลแรง ไหลค่อยไปตามฤดูกาล โดยทั่วไปน้ำซับออกมาในตอนช่วงหลังเที่ยงคืนจนถึงสว่างและจะลดลงอย่างต่อเนื่อง เพราะช่วงกลางวันต้นไม้จะดูดเอาน้ำจากชั้นน้ำไปใช้นั่นเอง
ถ้ามีปริมาณน้ำมากสามารถนำมาใช้ได้ ในกรณีที่น้ำไหลมีกำลังแรงมาก เรียกว่า “น้ำพุ” มีประโยชน์ในการนำกลับมาใช้เป็นแหล่งน้ำสำหรับอุปโภคและบริโภค
ปราสาทคาร์ไลล์
ปราสาทคาร์ไลล์ () เป็นปราสาทที่มีอายุกว่า 900 ปีที่ตั้งอยู่ที่คาร์ไลล์ในมณฑลคัมเบรียในสหราชอาณาจักร เพราะตำแหน่งที่ตั้งที่อยู่ไม่ไกลจากพรมแดนระหว่างอังกฤษและสกอตแลนด์ทำให้ปราสาทคาร์ไลล์มีบทบาทสำคัญในประวัติศาสตร์อังกฤษในด้านการสงครามและการถูกรุกราน ปราสาทคาร์ไลล์เป็นปราสาทที่สร้างขึ้นในรัชสมัยของสมเด็จพระเจ้าวิลเลียมที่ 2 แห่งอังกฤษในคริสต์ศตวรรษที่ 11
ปราสาทคาร์ไลล์เป็นสิ่งก่อสร้างอยู่ในรายชื่อสิ่งก่อสร้างภายใต้การพิทักษ์ ระดับ 1 ในปัจจุบันอยู่ภายใต้การบริหารขององค์การอนุรักษ์แห่งอังกฤษ
ประธานมณฑล
ประธานมณฑล () คือช่วงของตัวตึกที่เป็นบริเวณหลักของสิ่งก่อสร้างที่มีขนาดใหญ่โดยเฉพาะเมื่อกล่าวถึงคฤหาสน์ หรือ วังแบบคลาสสิกหรือบาโรก ประธานมณฑลประกอบด้วยห้องหลัก, ห้องชุดที่ประทับ และ ทางเข้าสิ่งก่อสร้าง ห้องที่หรูหราที่สุด ที่เด่นที่สุดที่มักจะตั้งอยู่บนชั้นที่สองของสิ่งก่อสร้างจะเรียกว่า “piano nobile”
ประธานมณฑลมักจะขนาบด้วยปีกรองที่ต่ำกว่า และถ้าบริเวณทั้งสามโอบรอบลาน ลานนี้ก็จะเรียกว่า “ลานเกียรติยศ” (Cour d'Honneur) ตัวอย่างของประธานมณฑลพบในสิ่งก่อสร้างของยุคคลาสสิกหลายแห่งในยุโรปที่รวมทั้งพระราชวังแวร์ซายส์, วังเบล็นไฮม์ และ วังพิตติ.
ส่วนของตัวตึกหลักของวังในยุคกลางของฝรั่งเศสของคฤหาสน์มาเนอร์ก็มักจะเรียกว่า “ประธานมณฑล”
โอเทลโล (แก้ความกำกวม)
โอเทลโล อาจหมายถึง
แอ่งยุบปากปล่อง
แอ่งยุบปากปล่อง หรือ แอ่งภูเขาไฟรูปกระจาด () เป็นแอ่งภูเขาไฟที่มีขอบแอ่งเอียงชันลาดลงสู่ก้นแอ่ง อาจมีหรือไม่มีกรวยภูเขาไฟขนาดต่างๆ โผล่อยู่ที่ก้นแอ่งก็ได้ แอ่งภูเขาไฟแบบนี้เกิดขึ้นจากการระเบิดอย่างรุนแรงและฉับพลันในส่วนลึกลงไปของภูเขาไฟ โดยมีพลังระเบิดมากพอที่จะผลักดันส่วนบนให้กระจัดกระจายออกไปรอบทิศทาง ทำให้ปริมาณหินมหาศาลเคลื่อนย้าย เกิดเป็นรอยรูปกระจาดขึ้น หลังจากนั้น การระเบิดย่อย ๆ หรือการหลั่งไหลของลาวาขึ้นสู่ผิวพื้นก้นกระจาด ก็อาจทำให้เกิดกรวดภูเขาไฟย่อย ๆ หรือใหญ่ ๆ ขึ้นท่ามกลางแอ่งก้นกระจาดอีกต่อหนึ่ง
ตัวอย่างภูมิประเทศแบบนี้เห็นได้ชัดที่ หมู่เกาะกรากะตัว ประเทศอินโดนีเซีย ภูเขาไฟตาอาล ใกล้กรุงมะนิลา ประเทศฟิลิปปินส์ และที่ภูเขาไฟวิสุเวียส ในประเทศอิตาลี ในประเทศไทยนั้น มีตัวอย่างที่เข้าใจว่าเป็นแอ่งภูเขาไฟเล็ก ๆ แบบนี้ที่เขาหลวง อำเภอคีรีมาศ จังหวัดสุโขทัย อันเป็นภูเขาไฟที่สงบแล้ว
เครเตอร์เป็นปากปล่องที่มีลักษณะเป็นแอ่งค่อนข้างกลมขนาดเส้นผ่าศูนย์กลางไม่เกิน 1 กิโลเมตร เป็นผลจากการปะทุของก๊าซและตะกอนภูเขาไฟ ส่วนแอ่งยุบปากปล่องมีลักษณะคล้ายเครเตอร์แต่มีขนาดใหญ่กว่าตั้งแต่ 1 ถึง 50 กิโลเมตร มีรูปร่างกลมถึงค่อนข้างรีมักถูกปิดทับด้วยน้ำฝนหรือหิมะ เกิดจากการแตกหักของโครงสร้างภูเขาไฟทำให้ชั้นหินหลอมเหลวใต้ภูเขาไฟเกิดการทรุดหรือยุบตัวลง
อุทยานแห่งชาติเยลโลว์สโตนมีชื่อเสียงในเรื่องของกีเซอร์และน้ำพุร้อน ถือเป็นหลักฐานที่บ่งชี้ถึงการมีระบบแมกมาที่มียังพลังอยู่ ระบบแมกมานี้เคยทำให้เกิดการระเบิดของภูเขาไฟครั้งรุนแรงที่สุดในประวัติศาสตร์โลกที่เรียกได้ว่า ซูเปอร์วอลเคโน มาแล้วหลายครั้ง หนึ่งในนั้นสร้างแอ่งยุบปากปล่องที่มีเส้นผ่านศูนย์กลางถึงประมาณ 50 ไมล์ (ประมาณ 80 กิโลเมตร) หอสังเกตการณ์ภูเขาไฟในเยลโลว์สโตนตรวจจับแผ่นดินไหว การเสียรูปของพื้นดิน การไหลและอุณหภูมิของกระแสน้ำในพื้นที่อย่างใกล้ชิด พบว่ามีกลุ่มของแผ่นดินไหวเกิดขึ้นเป็นครั้งคราว ทำให้แผ่นดินยกตัวขึ้นและลำธารมีการเปลี่ยนแปลงทั้งปริมาณและอุณหภูมิของน้ำ แต่ก็ยังไม่มีหลักฐานบ่งบอกว่าจะมีการระเบิดของภูเขาไฟเกิด ขึ้นในอนาคตอันใกล้นี้ การระเบิดของภูเขาไฟในเยลโลว์สโตนครั้งล่าสุดเกิดขึ้นเมื่อ 70,000 ปีก่อน ทำให้เกิดลาวาหลากของที่ราบสูง Pitchstone ลาวาหลากนี้มีขนาดเท่ากับวอชิงตัน ดี.ซี. และหนามากกว่า 100 ฟุต (30 เมตร) ใต้เยล์โลว์สโตนมีจุดศูนย์รวมความร้อน (hotspot) อยู่ จุดศูนย์รวมความร้อนเป็นมวลของวัสดุร้อนที่ลอยผ่านชั้นแมนเทิลของโลกขึ้นมา มันจะส่งผ่านความร้อนออกสู่พื้นที่รอบๆแล้วกลายเป็นแรงขับดันในเปลือกโลกที่ทำให้เกิดแผ่นดินไหวและไม่บ่อยนัก ทำให้เกิดภูเขาไฟระเบิด
กรรมการ (ซามูไรสปีริท)
คุโรโกะ (; ) หรือเป็นที่รู้จักกันในชื่อที่นักเล่นเกมชาวไทยนิยมเรียกกันว่า กรรมการ เป็นตัวละครจากเกมซามูไร สปีริท ซึ่งเป็นกรรมการถือธงสี ขาว-แดง คอยตัดสินในการทำศึกในเกมอยู่หลายภาค ให้เสียงพากย์โดยมาซากิ ยูซุอิ (ในภาคแรกและภาคสาม), เอย์จิ ยาโน่ (ในขณะทำการตัดสินของภาคที่สอง), โทชิคาสุ นิชิมูระ (ในขณะทำการศึกของภาคที่สอง), คาโอริ มินามิ (ในซามูไรโชดาวน์ 64) และทาคูมิ ซาโต้ (ในซามูไรโชดาวน์ VI)
ไม่มีใครรู้แน่ชัดถึงความเกี่ยวข้องกับคุโรโกะรวมทั้งแหล่งที่มา โดยทราบเพียงแต่เรื่องราวที่เขาได้ถูกบังคับให้เป็นกรรมการการตัดสินการแข่งขันในฐานะที่เป็นบ่าวไพร่ให้กับอามาคุสะ ชิโร่ เนื่องจากพี่น้องคนอื่นๆถุกจับเป็นตัวประกัน ภายหลังจากที่อามาคุสะถูกกำจัดลงแล้ว เขาก็กลับไปหาญาติพี่น้องของเขาได้อย่างพร้อมหน้ากันอีกครั้ง นอกจากนี้ หนึ่งในพี่น้องของเขายังเคยร่วมงานที่มีความสัมพันธ์กับนิโคติน คาเฟอีนผู้เป็นอาจารย์ของฮาโอมารุในช่วงก่อนหน้านี้ ซึ่งมีความชำนาญในการใช้เวทมนตร์คาถาอีกด้วย
ในส่วนบุคลิกลักษณะของคุโรโกะยังคงเป็นปริศนา และเป็นเรื่องยากที่จะบอกได้ว่าพี่น้องคนใดที่ใช้ชื่อว่าคุโรโกะ นอกจากนี้ อาจเป็นไปได้ว่าคุโรโกะจะมิได้มีสถานภาพที่เป็นมนุษย์แต่อย่างใด
เลียม นีสัน
วิลเลียม จอห์น "เลียม" นีสัน, โอบีอี () เป็นนักแสดงชาวไอร์แลนด์ ที่ต่อมาเป็นพลเมืองอเมริกันตั้งแต่ปี 2009 เขาเป็นที่รู้จักจากบทบาทออสการ์ ชินด์เลอร์ ในภาพยนตร์เรื่อง "Schindler's List", บทไมเคิล คอลลินส์ใน "Michael Collins", บทไควกอน จินน์ ใน "", บทอัลเฟรด คินเซย์ ใน "Kinsey", บทแอสลัน ในภาพยนตร์ซีรีส์ "The Chronicles of Narnia" และจะรับบทจอห์น "แฮนนิบอล" สมิธ ใน "A-Team movie" เขาเกิดในบัลลีเมนา เคาน์ตีแอนทริม และศึกษาที่นั่นที่มหาวิทยาลัยเบลฟาสต์ เขาย้ายไปดับลินหลังจากจบมหาวิทยาลัยและเริ่มอาชีพการแสดง ร่วมกับคณะละครเวทีแอบบี ในต้นคริสต์ทศวรรษ 1990 เขาย้ายมาที่สหรัฐอเมริกา ที่เขาเป็นที่รู้จักมากขึ้นจากการแสดงเรื่อง "Schindler's list" ทำให้เขาเป็นบุคคลมีฐานชื่อเสียงที่ดี เขายังเล่นในหนังแนวบล็อกบัสเตอร์หลายเรื่องอย่างเช่น "The Dead Pool", "Darkman", "Rob Roy", "Kingdom of Heaven", "Batman Begins", และ "Taken" ด้านชีวิตส่วนตัวเขาเป็นพ่อม่ายอยู่ในนิวยอร์กกับบุตรชาย 2 คน
ชวลิต ศรีมั่นคงธรรม
ชวลิต ศรีมั่นคงธรรม หรือ เชาเชา เป็นนักจัดรายการวิทยุ นักแสดง แร็ปเปอร์ จบการศึกษาระดับอุดมศึกษาจากคณะมนุษยศาสตร์ วิชาเอกการท่องเที่ยวและการโรงแรม มหาวิทยาลัยธุรกิจบัณฑิตย์ เริ่มเข้าวงการตั้งแต่ปี พ.ศ. 2542 จากการเป็นวงดนตรีแนวฮิปฮอปที่ชื่อ ดาคิลเลอร์ ต่อมาสาลินี ปันยารชุนได้ชวนเข้ามาทำงานเป็นดีเจที่คลื่น 89 แฟคทอรี ทำให้เป็นที่รู้จักพอสมควร จัดได้ปีกว่า สถานีก็ถูกประมูลไป จึงไปทำเป็นนักจัดรายการที่เซนเตอร์พอยต์เรดิโอ ซึ่งในช่วงนั้นก็มีงานละครบ้าง ถ่ายรายการบ้างเล็ก ๆ น้อย ๆ โดยละครส่วนมากจะรับบทตลก
ต่อมาได้เข้ามาทำงานที่คลื่น 93.5 เรดิโอโหวดแซตเทลไลต์ ในระยะต่อมาทางคลื่นเปลี่ยนรูปแบบรายการเป็นแนวพูดคุย ได้เป็นดีเจคู่กับปาณิศรา พิมพ์ปรุ ในช่วงไก่คุ้ยตุ่ยเขี่ย More More ทางสถานีวิทยุ 94 อีเอฟเอ็ม
เลโอ โซสเซย์
เลโอ โซสเซย์ เกิดเมื่อวันที่ 15 มกราคม พ.ศ. 2533 มีส่วนสูง 180 เซนติเมตร มีน้ำหนัก 58 กิโลกรัม เป็นหนุ่มลูกครึ่ง ไทย-ฝรั่งเศส เป็นอดีตสมาชิกวง บี-โอ-วาย
เลโอเริ่มเข้าวงการบันเทิงโดยเป็นศิลปิน นักร้องบอยแบนด์วงบี-โอ-วาย เกิดขึ้นจากเจมส์ เรืองศักดิ์ ลอยชูศักดิ์ โดยชักชวนมาเป็นหนึ่งสมาชิกของบี-โอ-วาย และมีผลงานเพลงร่วมเพื่อนๆในวงโดยมีสมาชิก เต็งหนึ่ง - กฤษณกัณท์ มณีผกาพันธ์, เจมส์ - กิจเกษม แมคแฟดเดน และ เม้าส์ - ณัฐชา จันทพันธ์ ในนามวงบี-โอ-วาย ปัจจุบัน บี-โอ-วาย ได้ต่างแยกย้ายกันไป ทำสิ่งที่ตัวเองทำ ปัจจุบัน เลโอ หันมาเป็นพิธีกร นักแสดง ก็มีผลงานล่าสุด เรื่อง ปล้นนะยะ 2 และ เรื่อง รักโง่ๆ
ชีวิตส่วนตัว ปัจจุบันคบหาดูใจอยู่กับ ชาช่า อริต์ตา รามณรงค์